hotchpotch/miracl-hf-unified huggingface dataset:
అష్రాఫ్ ఫయీద్
అష్రాఫ్ ఫయీద్ (, * 1980 సౌదీ అరేబియాలో) చిత్రకారుడు మరియు రచయిత. ఆయన పాలస్తీనాకు చెందినవాడు. కానీ సౌదీ అరేబియాలో నివసిస్తున్నాడు.
ఆయన గాజా ప్రాంతానికి చెందిన పాలస్తీనా శరణార్థుల దంపతులకు జన్మించాడు. సౌదీ అరేబియా దక్షిణాది పట్నం ఆబాలాలో పెరిగాడు. ఆయన కవి మరియు చిత్రకారుడు. ఆయన యూరోప్ మరియు సౌదీ అరేబియాలలో అనేక చిత్ర ప్రదర్శనలను నిర్వహించాడు. ఆయన బ్రిటిష్-అరేబియన్ ఆర్ట్ ఆర్గనైజేషన్ "ఎడ్జ్ ఆఫ్ అరేబియా"లో క్రియాశీలకంగా ఉన్నాడు. నవంబరు 2015 న ఆయనకు మత భ్రష్టత్వ మరణశిక్ష విధించబడింది.
తన కవితల్లోనూ, సంభాషణలల్లోనూ మతాన్ని వదిలిపట్టమన్నాడని ఆష్రాఫ్ పై ఆరోపణలొచ్చాయి. 2014 జనవరి నుంచీ జైల్లో ఉన్నాడు. ఆయనపై ఆరోపణలేవీ ఋజువు కాకుండానే కోర్టువారు నాలుగేళ్ళు ఖైదు, 800 కొరడా దెబ్బల శిక్ష విధించారు. 2014 మే నెలలో ఈ శిక్ష ఖరారయింది. ఒక హోటల్ లో వాదనల మధ్య తాను ఇలా మాట్లాడినట్లు ఒక వ్యక్తి ఆరోపణలు నిరాధారమని ఫయీద్ అప్పీలు చేసాడు. దాన్ని డిస్మిస్ చేసిన కోర్టు 2015 లో తిరిగి విచారణ జరిపి అతని తల నరికి చంపాలని కొత్త జడ్జీల పానెల్ తీర్పు నిచ్చింది. ఈ వార్త విన్న ఆయన తండ్రి గుండె ఆగి మరణించాడు. అంత్యక్రియలకు కూడా ఫయీద్ ను అనుమతించలేదు. ఆయన 2008 లో ఒక కవితా సంకలనం "ఇన్‌స్ట్రక్షన్స్ విథిన్"ను నాస్తికత్వం గూర్చి వ్రాసాడు.
అతనికి విధించిన శిరచ్చేదం శిక్షను రద్దు చేయాలని అమెరికా అక్ష్యక్షుడు బరాక్ ఒబామా, బ్రిటన్ ప్రధాని డేవిడ్ ఆమెరూన్ లకూ, జర్మనీ విదేశాంగ శాఖకూ ప్రపంచంలోని 350 రచయితల సంఘాలు విజ్ఞప్తి చేశాయి. దీనిపై రచయితలు ఒర్హాన్ పాముక్ (టర్కీ), మారియో వరోస్ లోసా (పెరూ) కూడా సంతకాలు చేసారు. ఐక్యరాజ్యసమితి మానవ హక్కుల నిపుణులు కూడా ఈ శిక్షను ఖండిచారు. ఇది కళా స్వేఛ్ఛకు, భావ ప్రకటనా స్వేచ్ఛకూ ఘోరమైన ఉల్లంఘన అన్నారు. 44 దేశాలలో 122 సభల్లో 2016 జనవరి 13న ఫయీద్ కవితా సంకలనం "ఇన్‌స్ట్రక్షన్స్ వితిన్" లోని కవితల పఠనం ఉద్యమంలా సాగింది. బెర్లిన్ అంతర్జాతీయ సాహిత్య ఉద్యమ వేదిక ఈ కార్యక్రమం జరిపింది.
సంగీత (రసిక)
సంగీత తమిళ సినిమా నటి. ఈమె అసలు పేరు రసిక. ఈమె తెలుగు, తమిళ, కన్నడ, మలయాళ సినిమాలలో నటించింది. 
సంగీత చెన్నైలో జన్మించింది. ఆమె తల్లిదండ్రులు భానుమూర్తి మరియు అరవింద్. ఆమె తాతగారు కె.ఆర్.బాలన్ ఒక సినిమా నిర్మాత. ఆయన 20కి పైగా తమిళ సినిమాలను నిర్మించారు. ఆమె తండ్రి అనేక సినిమాలకు దర్శకత్వం వహించారు. ఆమెకు ఇద్దరు సోదరులు.
ఆమె పాఠశాలలో చదివేటప్పుడే భరతనాట్యాన్ని అభ్యసించారు. ఆమె సెయింట్ జాన్ పాఠశాలలో చదివారు.
వాడ్రేవు వీరలక్ష్మీదేవి
వాడ్రేవు వీరలక్ష్మీదేవి ప్రముఖ తెలుగు కవయిత్రి, రచయిత్రి మరియు కాలమిస్టు. ఆమె కనేక పత్రికలలో కథలు వ్రాస్తూంటారు.
వాడ్రేవు వీరలక్ష్మిదేవి విశాఖపట్టణం జిల్లా కొయూరు మండలంలో ఉన్న తోటలూరు అనే చిన్న గిరిజన గ్రామంలో 1954న జన్మించింది. ఆమె పోస్టు గ్రాడ్యుయేట్ చదివారు. ఆ ప్రాంతంలో మొదటి తెలుగు లెక్చరర్ మరియు మొదటి మహిళా రచయిత. రోడ్డూ, కరెంటూ, హైస్కూలూ, కాలేజీ, రేడియో, వార్తాపత్రికా లేని ప్రాంతంనుంచి ఆమె విద్యావంతురాలిగా, భావుకురాలిగా, జీవితదార్శనికురాలిగా మారడానికి ఎంతో కృషిచేసారు. ఆడపిల్లని చదివించడం ఆ రోజుల్లో కష్టం మాత్రమే కాదు, అసాధ్యం కూడా. కాని వారి నాన్నగారు ఆమెని చదివించినందుకు ఆమె మా నాన్నగారినీ, మా కుటుంబాన్నీ కష్టసమయంలో రెండు చేతులా ఆదుకుంది. ముగ్గురు తమ్ముళ్ళనీ, నలుగురు చెళ్ళెళ్ళనీ చదివించి వాళ్ళకొక జీవితాన్ని సమకూర్చింది. ఆమె సాహిత్యజీవితం అంతా ఒక ఎత్తూ, ఈ కృషి ఒక్కటీ ఒక ఎత్తు. ఆమె గొప్ప ఉపాధ్యాయురాలు. ఆమె తరగతిగదిలోనూ, బయటకూడా కనీసం రెండుతరాల్ని ప్రభావితం చేసింది. మల్లంపల్లి శరభయ్యగారూ, భమిడిపాటి జగన్నాథరావుగారూ వంటి మహనీయులు ముందు ఆమెకు గురువులు.
ఆమె గొప్ప కథకురాలు. ఆమె "ఉత్సవసౌరభం" "కొండఫలం" కథాసంపుటాలు వ్రాసారు. స్త్రీ సమస్యలకి పరిష్కారం ఆర్థికస్వాతంత్ర్యంతో ఆగదనీ, అక్కణ్ణుంచి మళ్ళా మరొక కొత్త ప్రయాణం, పోరాటం మొదలవుతాయనీ ఆమె గత ముఫ్ఫై యేళ్ళుగా తన కథలలో తెలియజేసారు.
మునిమడుగుల రాజారావు
మునిమడుగుల రాజారావు ప్రసిద్ధ తెలుగు రచయిత. 
ఆయన జన్నారం మండలం తంగెళ్లపల్లి గ్రామంలో డిసెంబరు 11 1967లో భూమరాజు, రాజుబాయి దంపతులకు జన్మించారు. ఆదిలాబాద్‌, వరంగల్‌, హైదరాబాద్‌లలో విద్యనభ్యసించి బి.ఎస్.సి., బి.యి.డి పూర్తి చేశారు. తండ్రి భూమరాజుకు సాహిత్య పఠనంపై ఆసక్తి ఉండడంతో రాజారావు సైతం 5వ తరగతి నుండే సాహిత్యంపై మక్కువ చూపారు. ప్రస్తుతం నిర్మల్‌ బ్రాంచ్‌ ఎల్‌ఐసిలో ఉద్యోగిగా పనిచేస్తున్నారు. 1990 నుండి సాహిత్య రచన ప్రారంభించారు. సామాజిక నేపథ్యం, బడుగు బలహీన వర్గాల అణిచివేత పక్రియలపై స్పందించి తాత్విక రచనలను కొనసాగించారు.
ఆయన విద్యాభ్యాసం పూర్తి చేసుకొని 1992లో ఎల్‌ఐసి ఉద్యోగంలో చేరిన తర్వాత మొదటిసారి "మా ఊరి మామిడి తోట" భారతీయ తత్వాన్ని తనదైన శైలిలో కవిత్వీకరించడంతో పాటు వెబ్‌సైట్‌ను సైతం రూపొందించారు. ఈ విధంగా తన రచనలను ప్రపంచ వ్యాప్తంగా వివిధ దేశాలకు సైతం పరిచయం చేశారు.
పావలా శ్యామల
పావలా శ్యామల రంగస్థల నటిగా, చలన చిత్ర నటిగా ప్రసిద్ధురాలు.
ఈమె 1951 లో గుంటూరు జిల్లా, అమరావతిలో జన్మించారు. ఈమె అసలు పేరు నేతి శ్యామల. గణేష్ పాత్రో రచించిన పావలా నాటకంలో నటన ద్వారా ఈమె పేరు పావలా శ్యామలగా స్థిరపడిపోయింది. ఈమె హైస్కూలు చదువు అమరావతిలోనే జరిగింది. శ్యామల తండ్రి వ్యాపారం చేస్తుండేవారు. దాంతో ఆయన సమీప పట్టణాలైన గుంటూరు, విజయవాడ, ఏలూరు... ఇలా తరచూ వెళ్తుండేవారు. వ్యాపారం నిమిత్తం ఆయా పట్టణాల్లో ఉండేవారు. దాంతో శ్యామల కూడా చిన్నతనంలోనే ఎన్నో ­ఊళ్ళు చూడగలిగారు. అంతేకాదు అప్పట్లో సాంస్కృతిక కళారంగాల్లో మహిళలు ప్రాతినిథ్యం పెరుగుతోన్న రోజులు కాబట్టి ఆమె కూడా అటువైపు దృష్టి సారించారు. ఈమె బాల్యం అంతా అమరావతిలోనే గడచింది. ఈమెలోని సృజనాత్మకత కూడా అక్కడే అరంగేట్రం చేయసాగింది. దాంతో ఈమె లఘునాటికలు రాయగలిగేవారు. తనలా నాటకాల పట్ల అభిరుచి ఉన్న వారిని చేరదీసి వారిచేత ఆ నాటకాలు ప్రదర్శింపచేసేవారు. ఈమె సృజనాత్మకతని గుర్తించిన లయన్స్‌క్లబ్‌ ఈమెకు అవకాశాలిచ్చింది. వాటిని ఉపయోగించుకొని ఆమె నాటకాలు ప్రదర్శించే వారు. నాటకాల్లో అభిరుచి పెంచుకొన్న శ్యామల జీవితం చిన్నతనంలోనే నాటకీయంగా మలుపుతిరిగింది. పదమూడేళ్ళకే ఆమెకి వివాహం జరిగింది. ఆ తర్వాత రెండు మూడేళ్ళకే ఈమె భర్త ఘోరప్రమాదంలో కన్నుమూశారు. అప్పటికే ఈమెకు ఇద్దరు పిల్లలు. కుటుంబపోషణ కోసం ఈమె నాటకాన్ని వృత్తిగా స్వీకరించారు. 44 ఏళ్లుగా అనేక నాటకాలు, సినిమాలు, టి.వి.సీరియళ్లలో నటించిన ఈమె ప్రస్తుతం ఆర్థిక ఇబ్బందులలో ఉన్నారు. ఆరోగ్య సమస్యల వల్ల సినిమాలలో నటించడానికి అవకాశాలు సన్నగిల్లాయి. ఈమె దుస్థితిని తెలుసుకున్న తెలంగాణ ముఖ్యమంత్రి కె.చంద్రశేఖరరావు, సినీ నటుడు పవన్ కళ్యాణ్, నిర్మాత బండ్ల గణేష్ మొదలైనవారు ఈమెను ఆర్థికంగా ఆదుకుంటున్నారు.
నేతి శ్యామల తొలినాటకం "దొంగాటకం’’. విశాఖపట్నానికి చెందిన కె.వెంకటేశ్వరరావు దర్శకత్వంలో పదిహేడేళ్ళ శ్యామల తన పాత్రలో జీవించారు. ఆ నాటకం ఈమెకు ఉత్తమనటి అవార్డు తెచ్చిపెట్టింది. అది మొదలు ఈమె నాటకాలపైనే సహజంగానే ఆధారపడ్డారు. ఈమె రెండో నాటకం పేరు ‘‘పావలా’’. ఆ నాటకంలో శ్యామల తన పాత్రపై సంపూర్ణ ఆధిపత్యం చెలాయించారు. ఈమె నుంచి పాత్రను, పాత్రనుంచి ఈమెను విడదీసి చూడడం సాధ్యంకాక నాటకాభిమానులు ఈమెను ‘‘పావలా శ్యామల’’ అన్నారు. ఆ నాటకం రాష్ట్రంలోనే కాక రాష్ట్రేతర ప్రాంతాల్లోనూ ప్రదర్శితమై ఆబాల గోపాలం ప్రశంసలందుకొంది. అందరినోట ‘‘పావలా శ్యామల’’గా పిలుపునందుకొన్నారు. ఆ పేరు శాశ్వతం చేసుకొన్నారు. ఈమె హావభావాలు ఎంతో విలక్షణంగా నిండుగా పాత్రోచితంగా ఉన్నట్లు విమర్శకులు సైతం అంగీకరించారు. ఈమె సంభాషణలు పలుకుతుంటే హాలంతా చప్పట్లు మోగడం పరిపాటి. రచయిత సన్నివేశాన్ని ఎలా ­హించి కల్పించినా ఈమె పాత్రోచితంగా మార్పులుచేసి వాటికి సందర్భ శుద్ధిని కలిగించేవారు. ముందునుంచీ నాటకరంగంలో ఉండడం... పైగా తనలోనూ రచనా నైపుణ్యం ఉండడమే అందుకు కారణం.
ఈమె నటించిన నాటకాలలో కొన్ని ముఖ్య నాటకాలు:
ఈమె నటించిన సినిమాలలో కొన్ని:
ఈమె ఏ రంగస్థలనటి అందుకోనన్ని అవార్డులు, బహుమతులు అందుకొన్నారు.
వాటిలో కొన్ని:
మునుగంటి శ్రీరామమూర్తి
మునుగంటి శ్రీరామమూర్తి ‘గానకళ’ పత్రిక సంపాదకుడు, సంగీత సభ వ్యవస్థాపక కార్యదర్శి. 
ఆయన 1925లో జన్మించారు. 1962లో "గానకళ" పత్రిక ప్రారంభించి నేటికీ కొనసాగిస్తున్నారు. జనవరి 3,2015న కాకినాడ ఎన్‌ఎఫ్‌సీఎల్ రోడ్డులోని సత్కళావాహిని వార్షిక మహోత్సవంలో సంగీత కచేరీ చేసి అందరినీ అబ్బురపరిచారు.
ఆయన గత సంవత్సరాలలో మునుగంటి వెంకటరావు పంతులు తో కలసి "సంగీత విద్వత్ సభ" ను ప్రారంభించారు. యిది 69 సంవత్సరాలుగా కొనసాగుతుంది. ఆయన ప్రతి సంవత్సరం సంక్రాంతి పండగల సంధర్భంగా వార్షిక సంగీత మరియు నృత్య ఉత్సవాలను జరిపిస్తుంటారు. ఆయన తన తండ్రిగారి వారసత్వాన్ని కొనసాగిస్తూ శ్రీరామ సమాజాన్ని కొనసాగిస్తున్నారు. అది 108 సంవత్సరాలుగా కొనసాగుతుంది. ఆయన అనేక మంది విద్యార్థులకు క్లాసికల్ సంగీతాన్ని నేర్పుస్తుండేవారు.
ఆయన జనవరి 12 2015న మరణించారు.
భేదాభేద
భేదాభేద వేదాంతము వేదాంతము లో ఒక దర్శనము.
భేదాభేద (Devanagari: ) దీని సంస్కృత అర్థం "భేదం మరియు అభేధం".
అన్ని భేదాభేద శాఖలు జీవాత్మ బ్రహ్మము నుండి భేదం మరియు అభేదం అని నమ్ముతాయి. భేదాభేద మిగిలిన రెండు ముఖ్య వేదాంత శాఖల భావాలను పునరుద్దరింస్తుంది. అద్వైత వేదాంతము ప్రకారము ఆత్మకు బ్రహ్మమునకు వ్యత్యాసము లేదు. ద్వైత శాఖ భావం ప్రకారం ఆత్మకు బ్రహ్మమునకు పూర్తి వ్యత్యాసం. బదరాయనుడి బ్రహ్మ సూత్రం (c. 4th century CE) కూడా భేదాభేద భావన నుండే వ్రాసి ఉండవచ్చు.
భేదాభేద శాఖ లో ప్రతి ఆలోచనాపరుడికీ "భేదం" మరియు "అభేదం" అనే పదాలకు తమ యొక్క సొంత అవగాహన ఉంది. భేదాభేద భావాలను బదరాయుని బ్రహ్మసూత్రాలు (c. 4th century CE) వంటి పురాతన గ్రంథాల నుండి గుర్తించవచ్చు.
భేదాభేద భావనలు మధ్యయుగ భక్తి భావనల మీద అపారమైన ప్రభావం చూపించాయి.
ఎట్ సైన్
ఎట్ చిహ్నం, @, మామూలుగా బిగ్గరగా చదువునప్పుడు "ఎట్" గా, సాధారణంగా ఎట్ సింబల్ లేదా కమర్షియల్ ఎట్ అని కూడా పిలవబడుతుంది, మరియు అతి తక్కువగా ఇతర పదముల యొక్క విస్తృత పరిధిగా వాస్తవానికి ఒక అకౌంటింగ్ మరియు కమర్షియల్ ఇన్వాయిస్ సంక్షిప్తీకరణ "ఎట్ ఎ రేట్ ఆఫ్" (ఉదాహరణకు 7 విడ్జెట్లు @ రూ.2 = రూ.14).
దీనిని తొలితరం వాణిజ్యపరంగా విజయవంతమైన టైపురైటరు యొక్క కీబోర్డ్ లో కలపలేదు, కానీ కనీసంగా ఒక 1889 నమూనా ఉంది మరియు తరువాత 1900 లో "అండర్వుడ్ నంబర్ 5" నుండి అండర్వుడ్ టైపురైటర్ నమూనాలలో చాలా విజయవంతమైనాయి.
దీనిని ఇప్పుడు విశ్వవ్యాప్తంగా కంప్యూటర్ కీబోర్డ్ లపై చేర్చారు. కంప్యూటర్ కీబోర్డులో ఈ గుర్తును టైపు చేయడానికి షిఫ్టు కీ ని నొక్కిపట్టుకొని 2 నొక్కుతారు. (Shift+2 = @) ఈ గుర్తును ఎక్కువగా ఎలక్ట్రానిక్ మెయిల్ అడ్రస్సులలో ఉపయోగిస్తారు. ఉదాహరణకు example@gmail.com
1265
1265 గ్రెగోరియన్‌ కాలెండరు యొక్క సాధారణ సంవత్సరము.
జనవరి 20: లండను‌ లోని వెస్ట్‌మినిస్టర్‌ భవనం లో ఇంగ్లాండు పార్లమెంటు తొలిసారిగా సమావేశమైంది.
భారత జాతీయ చలనచిత్ర పురస్కారాలు - ఉత్తమ తెలుగు సినిమా
ఉత్తమ తెలుగు సినిమాకు భారత జాతీయ చలనచిత్ర పురస్కారం ప్రతియేటా భారత కేంద్ర సమాచార మరియు ప్రసార మంత్రిత్వశాఖ ఏర్పాటు చేసిన చలనచిత్రోత్సవాల డైరెక్టరుచే ప్రదానం చేయబడుతున్నది. ఈ పురస్కారం క్రింద వెండి కమలం, లక్షరూపాయల నగదు ఇస్తారు. భారత జాతీయ చలనచిత్ర పురస్కారాలు 1954 నుండి భారతీయ సినిమాకు ప్రదానం చేయబడుతున్న ప్రముఖమైన పురస్కారాలు. ఈ పురస్కారాలలో భాగంగా దేశంలోని ఏడు ప్రాంతీయ భాషా చిత్రాలకు కూడా బహుమతి ప్రదానం చేస్తున్నారు. రెండవ సంవత్సరం (1955) నుండి బెంగాలీ, హిందీ, కన్నడ, మళయాల,మరాఠీ, తమిళ, తెలుగు భాషలలో ఉత్తమ చిత్రానికి రాష్ట్రపతి వెండిపతకం, ఉత్తమ ద్వితీయ, తృతీయ చిత్రాలకు సర్టిఫికెట్ ఆఫ్ మెరిట్ ప్రదానం చేయడం ప్రారంభించారు. 1967లో చివరి రెండు బహుమతులు ఉపసంహరించారు.
తెలుగులో మొదటిసారిగా పెద్దమనుషులు చిత్రానికి రాష్ట్రపతి రజతపతకం, తోడుదొంగలు,విప్రనారాయణలకు ద్వితీయ మరియు తృతీయ ఉత్తమచిత్రాలుగా పురస్కారాలు లభించాయి. 1973, 1974, 1987, 1994, 2002, 2007, 2009, 2010, 2011 సంవత్సరాలలో వరుసగా జరిగిన 21వ, 22వ, 35వ, 42వ, 50వ, 55వ, 57వ, 58వ మరియు 59వ ఉత్సవాలలో ఈ పురస్కారానికి ఏ తెలుగు చిత్రమూ అర్హత పొందలేదు.
పురస్కారం పొందిన సినిమాల వివరాలు:
జె.ఎఫ్.ఆర్.జాకబ్
జాకబ్ ఫర్జ్ రాఫెల్ "జె.ఎఫ్.ఆర్." జాకబ్ (1923 – 13 జనవరి 2016) భారత సైనిక దళంలోని లెప్టినెంటు జనరల్. ఆయన పాకిస్తాన్‌తో 1971లో జరిగిన యుద్ధంలో ఢాకాలోని ఆ దేశ బలగాలు భారత్ బలగాలకు లొంగిపోవడానికి సంప్రదింపులు జరిపినవారు. ఆయన ఆ కాలంలో మేజర్ జనరల్ గా యుండి భారత సైనిక దళం లోని తూర్పు దళానికి అధిపతిగా వ్యవహరించారు. తన 36 సంవత్సరాల సైనిక జీవితంలో రెండవ ప్రపంచ యుద్ధం మరియు ఇండో పాక్ వార్ (1965) లలో పాల్గొన్నారు. తరువాత ఆయన గోవా మరియు పంజాబ్ రాష్ట్రాలకు గవర్నర్ గా కూడా వ్యవహరించారు.
ఆయన 1923 లో కలకత్తా, బెంగాల్ ప్రెసిడెన్సీ లో జన్మించారు. ఆయన కుటుంబం 18వ శతాబ్దం మధ్యలో ఇరాక్ నుండి కలతత్తాకు వచ్చి స్థిరపడింది. వారు మతపరంగా జ్యూరిచ్ కుటుంబానికి చెందినవారు. ఆయన తండ్రి ఎలియాస్ ఇమాన్యుయేల్ ప్రముఖ వ్యాపారస్తుడు. ఆయన తండ్రి అనారోగ్యంగా యున్నప్పుడు జాకబ్ తన 9వ యేట డార్జిలింగ్ దగ్గరలో గల కుర్సియాంగ్ వద్ద బోర్డింగ్ పాఠశాలలో చేరారు. తరువాత ఆయన సెలవులలో మాత్రమే ఇంటికి పోయేవాడు.
జాకబ్ 19 ఏండ్ల వయసులో సైన్యంలో చేరారు. రెండో ప్రపంచయుద్ధంతోపాటు, 1965, 1971లలో ఇండియా-పాకిస్థాన్ మధ్య జరిగిన పోరాటాల్లో పాల్గొన్నారు. రెండో ప్రపంచ యుద్ధంలో, 1965లో పాకిస్తాన్‌తో జరిగిన యుద్ధంలో భారత్ తరపున వీరోచితంగా పోరాడిన జాకబ్ 1978లో పదవీ విరమణ పొందారు. 
ఆయన దీర్ఘకాలంగా అనారోగ్యంతో బాధపడుతూ
దామరాజు పుండరీకాక్షుడు
దామరాజు పుండరీకాక్షుడు న్యాయవాది, స్వాతంత్య్రసమరయోధుడు, పాత్రికేయుడు, సంపాదకుడు, కవి, నాటకకర్త.
ఈయన 1896లో గుంటూరు జిల్లా, పెదకూరపాడు మండలం, పాటిబండ్లలో మాతామహుల ఇంట్లో జన్మించారు. ఈయన తల్లిదండ్రులు రంగమాంబ, గోపాలకృష్ణయ్యలు. తండ్రి నూజివీడు జమీలో ఉద్యోగం చేసేవారు. స్వగ్రామం అమరావతి మండలానికి చెందిన పెద్ద మద్దూరు. పుండరీకాక్షుడి ప్రాథమిక విద్య అంతా నూజివీడులో సాగింది. స్కూలు ఫైనలు, ఇంటర్మీడియెట్‌ మాత్రం గుంటూరులో చదివారు. డిగ్రీ కోసం మద్రాసు వెళ్లారు. అక్కడ పచ్చయప్ప కళాశాలలో చదివారు. స్వాతంత్య్రోద్యమం రోజుల్లో యువకులు కాంగ్రెస్‌ పిలుపునందుకొని కళాశాలలకు, పాఠశాలలకు గైర్హాజరై ఆందోళనలు చేపట్టడం చాలా సహజంగానే జరిగింది. అలాగే పుండరీకాక్షుడు కూడా కొన్నాళ్లు విద్యకు స్వస్తిపలికారు. ఆ తర్వాత ఎలాగో మద్రాసు లా కళాశాల్లో చేరి పరీక్షలు పూర్తిచేశారు. చిన్నతనంలోనే కురుగంటిశాస్త్రి, శిష్టా హనుమచ్ఛాస్త్రి, కాశీ కృష్ణమాచార్యులు వంటి విద్వాంసులు, పండితుల శిష్యరికం చేశారు. శాస్త్రాధ్యయనంలో మెలకువలు తెలుసుకొన్నారు. కవిత్వ కళలోనూ శిక్షణ పొందారు. అలా రచనా వ్యాసంగంలో చిన్నతనంలోనే బీజాలు పడ్డాయి.
ఈయన 1926 ప్రాంతంలో గుంటూరులో న్యాయవాద వృత్తి చేపట్టారు. న్యాయవాదిగా వృత్తిసాగిస్తూనే జాతీయోద్యమంలో పాల్గొన్నారు. 1956 వరకు గుంటూరులోనే ఉన్నారు. ఆంధ్ర రాష్ట్రం ఏర్పాటవ్వడంతో హైదరాబాదు చేరుకొన్నారు. అయితే హైదరాబాదులో ఏడేళ్లుకన్నా ఎక్కువ ఉండలేకపోయారు. తిరిగి 1963లో గుంటూరు వెళ్లారు. రచయితగా ఆయన 1921లోనే ‘స్వరాజ్య సోపానం’ అనే నాటకం రాశారు. దాన్ని బ్రిటిషు ప్రభుత్వం నిషేధించింది. దీనితో పాటు మరికొన్ని నాటకాలు రాశారు. ఇవన్నీ స్వాతంత్రోద్యమ భావాలను వ్యాప్తి చేసినవే కావడం గమనార్హం. నాటకాలతోనే రచనావ్యాసంగం పరిమితంచేయక హరికథలు, జంగం కథలు ఇతర రచనలు కూడా సాగించారు. మొత్తం పదమూడు తెలుగు నాటకాలు, రెండు ఆంగ్ల నాటకాలు ఇరవై ఇతర గ్రంథాలు వ్రాశారు.
పాత్రికేయుడిగా, సంపాదకుడిగా కూడా ఈయన విశేషకృషిచేశారు. 1920లోనే ఈయన ‘స్వరాజ్యసోపానం’ అనే మాసపత్రికని కొంతకాలం నడిపారు. అలాగే ‘రామరాజ్యం’ అనే మాసపత్రికను కూడా తెచ్చారు. అప్పట్లో పుస్తకాలు ముద్రించడం కష్టంగా ఉండడంతో తానే స్వయంగా ‘‘సంఘసేవ గ్రంథమాల’’ను స్థాపించారు. కొన్నేళ్ల తర్వాత ఆ సంస్థని ‘స్వరాజ్య సోపాన గ్రంథమాల’గా మార్చారు. తన రచనలేకాక ఇతరులవీ ఆ సంస్థ ద్వారా ప్రచురించారు. దామరాజు నాటకాల్ని గాంధీనాటకాలని పిలిచేవారు. ‘సంఘసేవా నాట్యమండలి’ పక్షాన దామరాజు తన నాటకాలను ఆంధ్రదేశమంతటా ప్రదర్శించారు.
దామరాజు నాటకాలలో రచించిన పాటలు, పద్యాలు ఎంతో ప్రచారం పొందాయి. అవి రాజకీయ బీజాలను లోతుగా నాటినాయనడంలో సందేహం లేదు. ‘‘గాంధీ నామం మరువాం మరువాం’’ అనే పాట అనేక రూపాలలో పాడబడింది. అలాగే ‘‘కత్తులు లేవు శూలమును గాండీవమున్ మొదలె హుళక్కి’’ అనే పద్యాలు ప్రజల కంఠాలలో స్థిర చిరునామాలుగా మారాయి.
ఈయన రాసిన నాటకాలను ప్రభుత్వం నిషేధిచడమేకాక ఆ ప్రతుల్ని స్వాధీనం చేసుకొని తగులబెట్టింది. జాతీయోద్యమంలో పోలీసుల లాఠీఛార్జికి ఊ­పిరితిత్తులు పాడైపోవడంతో చాలాకాలం అనారోగ్యంతో బాధపడ్డారు. రాజకీయ నాటకాలతో ప్రభుత్వం పట్ల వ్యతిరేకతను కలిగిస్తున్నారని పుండరీకాక్షుడిని రెండుసార్లు జైల్లో పెట్టారు.
ఈయనకు దేశంలోనే తొలిసారి జాతీయ నాటకాలు రాసిన రచయితగా పేరు రావడానికి ప్రధాన కారణం ‘స్వరాజ్య సోపానమే’. బ్రిటిషు ప్రభుత్వం నిషేధించిన ఆ నాటకాన్ని తిరిగి స్వాతంత్య్రం వచ్చాక 1961లో ప్రచురించడం విశేషం. ఈయన న్యాయవాదిగా బాధితుల హక్కుల కోసం కూడా పోరాడారు. ఈయన 1975లో మరణించాడు.
జాన‌కి బ‌ల్ల‌భ ప‌ట్నాయ‌క్‌
జానకి బల్లభ పట్నాయక్ (; 3 జనవరి 1927 – 21 ఏప్రిల్ 2015) భారతీయ రాజకీయ నాయకుడు. ఆయన 2009 నుండి అసోం గవర్నర్ గా వ్యవహసిస్తున్నారు. ఆయన భారత జాతీయ కాంగ్రెస్ నాయకుడు మర్యు ఒడిశా రాష్ట్ర ముఖ్యమంత్రిగా 1980 నుండి 1989 మరియు 1995 నుండి 1999 వరకు వ్యవహరించారు. 
ఆయన కుర్దా పాఠశాలలో ప్రారంభ విద్యను పూర్తిచేసి 1947లో ఉత్కల్ విశ్వవిద్యాలయం నుండి సంస్కృతంలో బి.ఎ చేసారు. తరువాత రాజనీతి శాస్త్రంలో ఎం.ఎను బనారస్ హిందూ విశ్వవిద్యాలయంలో 1949 లో పూర్తి చేసారు. 1950లో ఆయన భారత జాతీయ కాంగ్రెస్ ఒరిసా రాష్ట్ర శాఖ యువజన విభాగానికి అధ్యక్షునిగా వ్యవహరించారు. 1980లో యువ‌జ‌న కాంగ్రెస్ నాయ‌కుడిగా, ఆ త‌ర్వాత రాష్ట్ర ప్ర‌దేశ్ కాంగ్రెస్ క‌మిటీ అధ్య‌క్షుడిగా కూడా ఆయ‌న ప‌ద‌వులు నిర్వ‌ర్తించారు. 2009 నుంచి ఆయ‌న అస్సాం గ‌వ‌ర్న‌ర్‌గా కూడా ప‌ని చేశారు. ఆయన భార్య జయంతీ పట్నాయక్ మూడు పర్యాయాలు లోకసభకు, ఒక సారి రాజ్యసభకు ఎన్నికయ్యారు. ఆమె జాతీయ మహిళా కమిషన్ మొట్టమొదటి ఛైర్ పర్సన్‌గా పనిచేశారు.
ఏప్రిల్ 21 2015 న 18వ స్నాత‌కోత్స‌వంలో పాల్గొనేందుకు తిరుప‌తి వ‌చ్చిన ఆయ‌నకు గుండెపోటు వ‌చ్చింది. వెంట‌నే తిరుప‌తిలోని స్విమ్స్ ఆస్ప‌త్రికి త‌ర‌లించారు. అక్క‌డే ఆయ‌న తుది శ్వాస విడిచారు.
కొలోస్సియం
కొలోస్సియం మొదట ఫ్లావియన్ అంపీథియేటర్ గా గుర్తింపబడింది, ఇది రోమ్‌ నగరంలో ఒక పెద్ద ప్రేక్షకాగారం. కొలోస్సియం నిర్మాణం దాదాపు క్రీ.శ 70-72 లో ప్రారంభించబడింది మరియు క్రీ.శ 80 లో పూర్తయ్యింది. చక్రవర్తి వెస్పాసియన్ ఈ పనులు ప్రారంభించాడు, మరియు చక్రవర్తి టైటస్ వాటిని పూర్తిచేశాడు. చక్రవర్తి డొమిటియన్ క్రీ.శ 81-96 మధ్య భవనానికి కొన్ని మార్పులు చేశాడు. ఇది 50, 000 మంది కూర్చొగలిగినది. ఇది 156 మీటర్ల వెడల్పు, 189 మీటర్ల పొడవు మరియు 57 మీటర్ల ఎత్తు ఉంటుంది. ఇది రోమన్ సామ్రాజ్యం చే నిర్మించబడిన అతిపెద్ద ప్రేక్షకాగారం.
అరూన్ టికేకర్
అరూన్ టికేకర్ (Aroon Tikekar) పలు వార్తా సంస్థల్లో సంపాదకుడిగా విధులు నిర్వర్తించిన సీనియర్‌ పాత్రికేయుడు, విద్యావేత్త.
ఆయన రచయితల మరియు జర్నలిస్టుల కుటుంబంలో జన్మించారు. ఆయన ఒక కళాశాల అధ్యాపకునిగా కొన్ని సంవత్సరాలు పనిచేసి తరువాత న్యూఢిల్లీ లోని యు.ఎస్.లైబ్రరీ ఆఫ్ కాంగ్రెస్ వద్ద భాష మరియు అసహిత్యం నిపుణునిగా ఆరితేరారు. ఆయన పత్రికా ప్రస్థానం "ది టైమ్స్ ఆఫ్ ఇండియా" కు ఛీఫ్ గా చేరినప్పుడు ప్రారంభమైనది. ఆయన మహారాష్ట్ర టైమ్స్ పత్రికకు సీనియర్ అసిస్టెంత్ ఎడిటర్ గా పనిచేసారు. ఆయన టైమ్స్ ఆఫ్ ఇండియాకు ఆర్చివల్ రీసెర్చ్ ఛీఫ్ గా ఉన్నప్పుడు 150 యేండ్ల పత్రికల చరిత్రను వ్రాయుటకు బాధ్యత వహించాడు. ఆయన ఇండియన్ ఎక్స్‌ప్రెస్ గ్రూపు ప్రచురించిన మరాఠీ పత్రిక "లోక్‌సత్తా" కు సంపాదకునిగా నియమింపబడ్డారు. అచట 1991 నుండి 2002 వరకు పనిచేసాడు. 2009లో పూణె విశ్వవిద్యాలయంలో జర్నలిజం మరియుకమ్యూనికేషన్స్ విభాగంలో ప్రొఫెసర్ గా బాధ్యతలు నిర్వహించారు. ఆయనకు అనేక సాహిత్య మరియు జర్నలిజం అవార్డులు వచ్చాయి.
జూన్ 2010లో ముంబై లోని ఆసియాటిక్ సొసైటీ అధ్యక్షునిగా పనిచేసారు. ఆయా మహరాష్ట్ర@50 స్టడీ సెంటర్ ను ప్రారంభించారు.
ఆసియాటిక్ సొసైటీ లో 200,000 పుస్తకాలు ఉన్నాయి. టికేకర్ ఆ పుస్తకాలను సంరక్షించుటకు క్రియాశీలకంగా కృషిచేసారు.
భాషా, సాహిత్యాల్లో అద్భుత నైపుణ్యం గల ఆయన కొన్నేళ్ల పాటు అధ్యాపక వృత్తిలో కొనసాగారు. దిల్లీలోని యూఎస్‌ లైబ్రరీ కాంగ్రెస్‌ కార్యాలయంలో అక్విజిషన్‌ నిపుణుడిగానూ పనిచేశారు. పాత్రికేయ వృత్తికీ అరూన్‌ టికేకర్‌ విస్తృత సేవలు అందించారు. టైమ్స్‌ ఆఫ్‌ ఇండియా రిఫరెన్స్‌ చీఫ్‌గా వ్యవహరించారు. దశాబ్ద కాలం (1992-2002) ఇండియన్‌ ఎక్స్‌ప్రెస్‌కు చెందిన మరాఠీ పత్రికకు సంపాదకత్వం వహించారు. మహారాష్ట్ర టైమ్స్‌కు సీనియర్‌ అసిస్టెంట్‌ ఎడిటర్‌గా, లోక్‌సత్తా పత్రిక ఎడిటర్‌గా పనిచేశారు. మరాఠీ, ఆంగ్ల భాషల్లో 20పైగా పుస్తకాలు రాశారు.
అరూన్‌ టికేకర్‌ అనారోగ్య కారణాలతో జనవరి 19 2016 న కన్నుమూశారు.
యసుటారో కొయిడే
యసుటారో కొయిడే 112 సంవత్సరాలు జీవించిన జపాన్ కురువృద్ధుడు. రైట్ సోదరులు విమానాన్ని తయారుచేయడానికి కొన్ని నెలల ముందు ఆయన జన్మించారని, అత్యధిక వయసుగల వ్యక్తిగా గిన్నిస్ వరల్డ్ రికార్డులో కూడా చోటు దక్కించుకున్నారని తెలిపారు. 
ఆయన 1903, మార్చి 13న జన్మించారు. దర్జీగా ఒక బట్టల దుకాణంలో పనిచేసారు. తన 107వ యేట నగోయా ప్రాంతానికి తన కుమార్తె వద్ద నివసించడానికి వెళ్లారు. ఆయనకు 110 సంవత్సరాలు వచ్చినప్పటికీ ఆయన వార్తాపత్రికలను కళ్ళద్దాలు లేకుండా చదువగలిగేవారు. కట్టుడు పళ్ళు లేకుండా స్వంత దంతాలతో ఆహారం నమిలి తినేవారు. ఐచి ప్రెఫెక్టర్ లో ఆయన ఎక్కువకాలం జీవించిన వ్యక్తిగా "నగోయా" సహచరుడు అయిన "త్సూయ మియురా" తన 111 వ యేట మరణించిన తరువాత మార్చి 31, 2014 న చరిత్రలో నిలిచారు.
ఆగష్టు 21, 2015 న అద్యధిక కాలం జీవించిన వ్యక్తిగా అధికారికంగా గిన్నిస్ బుక్ లో స్థానం సంపాదించాడు. కొయిడె దీర్ఘాయుష్షుకు రహస్యమేమిటీ అని గతంలో ఆయనను పలువురు అడిగేవారట. అందుకు ఆయన చిరునవ్వుతో చెప్పిన జవాబేమిటంటే... ‘శక్తికి మించి పనిచేయవద్దు... ఆనందంగా జీవించాలి’ అని. ప్రపంచ దేశాల్లో జపాను వాసులే దీర్ఘాయుష్కులుగా ఉంటున్నారు. ప్రస్తుతం అక్కడి జనాభాలో నాలుగో వంతు 65 ఏళ్లు పైబడిన వారే.
ఆయన జనవరి 19 2016 న గుండె పనితీరులో లోపం వల్ల నగోరా లోని ఆసుపత్రిలో మరణించారు.
యునిక్స్ సిస్టం V
యునిక్స్ సిస్టం V (పలకడం: "సిస్టం ఫైవ్") అనేది యునిక్స్ యొక్క తొలి వ్యాణిజ్య రూపాంతరాలలో ఒకటి. నిజానికి ఇది ఎటి & టి చేత అభివృద్ధి చేయబడింది. తొలి రూపాంతరం 1983లో విడుదల చేయబడింది. సిస్టం ఫైవ్‌ నాలుగు ప్రధాన రూపాంతరాలలో విడుదల చేయబడింది, అవి 1, 2, 3, మరియు 4. ఇందులో సిస్టం ఫైవ్ రిలీజ్ 4, లేదా SVR4, వాణిజ్యపరంగా అత్యంత విజయవంతమైన రూపాంతరం. ఇప్పుడు ఎక్కువగా అందుబాటులో ఉన్న వాణిజ్య యునిక్స్ నిర్వాహక వ్యవస్థలకు ఇదే మూలం. సిస్టం V కొన్నిసార్లు సిస్V గా కూడా పిలవబడుతుంది.
షార్లెట్ రాంప్లింగ్
షార్లెట్ రాంప్లింగ్, OBE (మే 1946) ఈమె ఒక నటి మోడల్ మరియు..
కొప్పరపు వేంకటరమణ కవి
కొప్పరపు వేంకటరమణ కవి తన సోదరుడు కొప్పరపు వేంకట సుబ్బరాయ కవితో కలిసి కొప్పరపు సోదర కవులు పేరుతో జంట కవిత్వం చెప్పాడు.
ఇతడు ప్రకాశం జిల్లా(పూర్వము గుంటూరు జిల్లా), సంతమాగులూరు మండలం (పూర్వము నర్సరావుపేట తాలూకా), కొప్పరం గ్రామంలో 1887, డిసెంబరు 30వ తేదీకి సరియైన సర్వజిత్ నామ సంవత్సర పుష్య బహుళ పాడ్యమి, శుక్రవారము నాడు కొప్పరపు వేంకట రాయడు, సుబ్బమాంబ దంపతులకు జన్మించాడు. ఇతడు ఆరువేల నియోగి బ్రాహ్మణుడు. పోతరాజు రామకవి, రామడుగు రామకృష్ణశాస్త్రి గార్ల వద్ద ఇతడు శిష్యరికం చేశాడు. ఇతడు తన సోదరుడు కొప్పరపు వేంకట సుబ్బరాయ కవితో కలిసి 1908 నుండి 150కి పైగా అష్టావధాన, శతావధాన, ఆశుకవితా ప్రదర్శనలు ఇచ్చాడు. అనేక సంస్థానాలలో సత్కారాలు, సన్మానాలు పొందాడు. ఇతడు 1942, మార్చి 21న మరణించాడు.ఇతడు తన సోదరునితో కలిసి ఈ క్రింది రచనలు చేశాడు.
ఇతడు సోదరునితో కలిసి ఈ క్రింది బిరుదులను పొందాడు.
యోగ వాశిష్టం
యోగ వాశిష్టం (, IAST: "Yōga-Vāsiṣṭha") వాల్మీకి మహర్షి చేత రచింపబడిన ఒక గ్రంథము. ఈ గ్రంథము లో మొత్తం 29,000 శ్లోకాలు ఉన్నాయి. ఇదే గ్రంథం "లఘు యోగవాశిష్ట్యం " అనే పేరుతో 6,000 శ్లోకాల తో ఉంది. ఈ గ్రంథం మొత్తం పూర్తి అయిన శతాబ్దం తెలియదు కాని, 6వ నుండి 14వ శతాబ్దం అని అంచనా. ఏది ఏమైనా మొదటి సహస్రాబ్ది లో ఈ గ్రంథం ఉంది అని గట్టి నమ్మకం.
ఈ గ్రంథం పేరు వశిష్ట మహర్షి మీద ఉంది, ఆయన శంకరాచార్యుల. ద్వారా వేదాంతములో మొట్ట మొదటి ఋషిగా చెప్పబడ్డారు. ఈ గ్రంథం అంతా వశిష్టునికి మరియు రాముడికి మధ్య సంవాదం లా కొనసాగుతుంది. ఈ గ్రంథంలో మొత్తం ఆరు అధ్యాయాలు ఉంటాయి. మొదటి అధ్యాయంలో రాముని జీవితం పట్ల వైరాగ్యం, మరియు ప్రాపంచిక విషయముల పట్ల చిరాకు మొదలైన విషయములు ఉంటయి. రెండవ అధ్యాయంలో రాముని వ్యక్తిత్వం ద్వారా, మోక్షం మరియు అది పొందడానికి కావల్సిన గుణాలు చెప్పబడ్డాయి. మూడు మరియు నాలుగు అధ్యయాలు దానికి కావల్సిన ఆధ్యాత్మిక జీవితం, స్వయం కృషి, ఇంకా సృష్టి రహస్యాలు కథల రూప్ంలో చెప్పబడ్డాయి. ఈ రెండు పుస్తకాలు మనిషి స్వేచ్ఛ మరియు బుద్ధి గురించి చర్చిస్తాయి. ఐదవ అధ్యాయంలో ధ్యానం మరియు ఆత్మ సాక్షాత్కారానికి దాని ప్రయోజనం తెలపబడింది, ఆఖరి పుస్తకంలో సంపూర్ణ జ్ఞానం పొందిన రాముని గురించి చెప్పబడింది..
భారత అర్థశాస్త్రము
సి.ఆర్.రెడ్డిగా ప్రసిద్ధుడైన డాక్టర్ కట్టమంచి రామలింగారెడ్డి (1880 - 1951) ప్రతిభావంతుడైన సాహితీవేత్త, విద్యావేత్త, పండితుడు, వక్త, రచయిత, హేతువాది.ఆదర్శవాది, రాజనీతిజ్ఞుడు. ఇది ఆయన రచించిన అర్థశాస్త్ర గ్రంథము.
ఇది రెండుభాగాలుగా రచించబడినది. వీనిని కాళహస్తి తమ్మారావు అండ్ సన్స్ 1958 లో ముద్రించారు.
రెస్యూమ్
రెస్యూమ్ లేదా రెజ్యూమ్ అనేది వ్యక్తులు వారి నేపథ్యాలు మరియు నైపుణ్యాలు తెలియజేసేందుకు ఉపయోగించే ఒక పత్రం. రెజ్యూమ్‌లు వివిధ కారణాల కోసం ఉపయోగిస్తారు, కానీ ఇవి చాలా తరచుగా సురక్షిత కొత్త ఉపాధి కొరకు ఉపయోగించబడుతున్నాయి. సాధారణ రెస్యూమ్‌ సంబంధిత ఉద్యోగ అనుభవం మరియు విద్య యొక్క సారాంశం కలిగి ఉంటుంది. రెస్యూమ్‌ అనేది సాధారణంగా ఉపాధి కొరకు సమర్పించే ఆప్లికేషన్ మరియు కవర్ లెటర్ వంటి మొదటి అంశాలలో ఒకటి. దీని ద్వారా యజమాని ఉద్యోగం కోరే వ్యక్తుల గురించి ఇంటర్వూకి ముందే ఒక అంచనా వేయగలుగుతాడు, తనకు ఎలాంటి నేపథ్యాలు మరియు నైపుణ్యాలు ఉన్న వ్యక్తి పనికి కావాలో అటువంటి రెజ్యూమ్‌లతో కూడిన వారిని ఇంటర్వూకి పిలచి వారిని ఉద్యోగం లోకి తీసుకుంటాడు.
రెస్యూమ్‌ అనే పదం ఫ్రెంచ్ పదం సమ్మరైజెడ్ లేదా సమ్మరి అనే పదం నుంచి వచ్చింది, దీనర్థం సంగ్రహంగా లేదా సారాంశం.
మొదటి రెస్యూం ఘనత లియోనార్డో డా విన్సీ కి దక్కుతుంది.
తిరుమాని సత్యలింగ నాయకర్
తిరుమాని సత్యలింగ నాయకర్ మాజీ ఎమ్మెల్యే, మత్స్యకార నాయకుడు. ఆయన వివాద రహితుడిగా, నిజాయితీపరుడిగా పేరొంది 1983, 1985 మరియు 1994 లో సంపర శాసనసభ నియోజకవర్గం నుంచి వరుసగా మూడుసార్లు శాసనసభ్యులుగా ప్రాతినిధ్యం వహించి హ్యాట్రిక్ సృష్టించారు. పేదవర్గాల అభ్యున్నతే ధ్యేయంగా పనిచేయడం, నీతినిజాయితీగా వ్యవహరించడంతో ఆయన ఇటు రాజకీయ వర్గాల్లోను, అటు ప్రజల్లోను మంచివ్యక్తిగా, అవినీతికి ఆస్కారం ఇవ్వని మనిషిగా చెరగని ముద్ర వేసుకున్నారు. 
ఆయన 1935 జూన్ 12 న తిరుమాని స్వామి, ముత్యాలమ్మ దంపతులకు కాట్రేనికోన మండలం బలుసుతిప్ప గ్రామంలో జన్మించారు. చిన్నతనం నుంచి ఆయన పేదల సమస్యలపై పోరాడడమే కాకుండా, అనేక సేవా కార్యక్రమాలు చేశారు.
ఆయన 1968లో సర్పంచ్‌గా ఎన్నికై రాజకీయ ప్రస్థానాన్ని ప్రారంభించారు. 1983లో మాజీ ముఖ్యమంత్రి ఎన్టీ రామారావు తెలుగుదేశం స్థాపించాక ఆ పార్టీలో చేరి, అప్పటి సంపర నియోజకవర్గం (ఇప్పుడు కాకినాడ రూరల్ నియోజకవర్గం) నుంచి ఆ పార్టీ అసెంబ్లీ అభ్యర్థిగా పోటీ చేసి, గెలుపొందారు. 1985, 1994లో కూడా సంపర నియోజకవర్గం నుంచే ఎమ్మెల్యేగా గెలిచారు. 1986 నుంచి 1989 వరకు రాష్ట్ర మత్స్యకార కార్పొరేషన్ చైర్మన్‌గా వ్యవహరించారు. రాష్ట్రంలో మత్స్యకార సమస్యల పరిష్కారానికి కృషి చేసి, వారి కుటుంబాలు ఆర్థికంగా బలోపేతమయ్యేందుకు అనేక సంక్షేమ పథకాలను అమలు చేసిన ఘనత నాయకర్‌కే దక్కుతోంది. నిత్యం ప్రజల్లో ఉంటూ, వారి సమస్యల పరిష్కారానికి అహర్నిశలు కృషిచేశారు.
కొంతకాలంగా ఆయన అస్వస్థతతో ఉన్నారు. కాకినాడ రూరల్ మండలం తూరంగిలో ఉంటున్న కుమారుడు, న్యాయవాది స్వామి నాయకర్‌తో ఉంటున్నారు. ఇంటివద్దనే జనవరి 20 2016 న మరణించారు.
ఆయనకు భార్య అమ్మాజీ, కుమారుడు స్వామి నాయకర్ ఉన్నారు.
యలమంచిలి హనుమంతరావు
యలమంచిలి హనుమంతరావు రేడియో హనుమంతరావుగా తెలుగు రాష్ర్టాల రైతులకు సుపరిచితుడైన వ్యక్తి.
ఆయన కృష్ణా జిల్లా గన్నవరం తాలూకా మేడూరులో 1938 మార్చి 1 న సాంబశివరావు, వరలక్ష్మి దంపతులకు జన్మించారు. 3వ తరగతి వరకు మేడూరులో చదివి, ఇంటర్మిడియట్ వరకు విజయవాడలో సి.వి.ఆర్.జి.ఎం. హైస్కూలులో, ఎస్.ఎస్.ఆర్ & సి.వి.ఆర్ కళాశాలలో 1956 నుండి 1959 వరకు బాపట్ల వ్యవసాయ కళాశాలలో అగ్రికల్చర్ బి.యస్సీ చదివారు. 12 ఏళ్లు వ్యవసాయ శాఖలో పనిచేసిన హనుమంతరావు 1971లో ఆల్‌ఇండియా రేడియోలో చేరారు.
రైతుల కార్యక్రమాలను రేడియోలో వినసొంపుగా తీర్చిదిద్దిన ఘనత ఆయనది. అన్నదాతగా, ఆత్మబంధువుగా, రేడియోరావుగా హనుమంతరావు గుర్తింపు పొందారు.
ఎల్లారెడ్డిగూడలోని స్వగృహంలో జనవరి 19 2016 ఉదయం 10.30 గంటల సమయంలో గుండెపోటుతో మృతి చెందారు.
సుబ్రతా బోస్
సుబ్రతా బోస్ ( 25 ఫిబ్రవరి 1932 - 20 జనవరి 2016) భారతదేశ 14వ పార్లమెంటు సభ్యులు. ఆయన పశ్చిమ బెంగాల్ లోని బరాసత్ లోకసభ నియోజకవర్గం నుండి ప్రాతినిద్యం వహించారు. ఆయన ఆల్ ఇండియా ఫార్వర్డ్ బ్లాకు పార్టీ తరపున ప్రాతినిధ్యం వహించారు. ఆయన 1952లో కలకత్తా విశ్వవిద్యాలయం నుండి పట్టభద్రులైనారు. ఈయన నేతాజీ సుభాష్ చంద్రబోస్ యొక్క అన్న కుమారుడు.
దక్షిణ కోల్‌కతా లోని తన నివాసంలో సుబ్రతా బోస్ జనవరి 20 2016 న గుండెపోటుతో మరణించించారు. చాలాకాలంగా ఆయన ఊపిరితిత్తుల వ్యాధితో బాధపడుతున్నారు. సుబ్రతా బోస్‌కు భార్య, ఇద్దరు కుమార్తెలు ఉన్నారు. ఫార్వర్డ్ బ్లాక్ ఎంపీగా ఆయన 2004 నుంచి 2009 వరకూ పనిచేశారు.
మిన్నికంటి గురునాథశర్మ
మిన్నికంటి గురునాథశర్మ గుంటూరు జిల్లాకు చెందిన పండితుడు. ఇతని తల్లిదండ్రులు వెంకట సుబ్బమాంబ మరియు మిన్నికంటి వెంకట లక్ష్మణమంత్రి. శ్రీవత్స గోత్రుడు. ఇతడు ఏల్చూరు గ్రామంలో 1897, ఏప్రిల్ 10వ తేదీన జన్మించాడు. ఉభయ భాషా ప్రవీణుడు. వేదాంత పారీణుడు. తెనాలిలో విద్యాభ్యాసం చేశాడు. గుంటూరులోని హిందూ కాలేజీ హైస్కూలులో ప్రధాన ఆంధ్రపండితుడిగా పనిచేశాడు. ఇతడు పోతరాజు విశ్వనాథ కవితో కలిసి "గురువిశ్వనాథకవులు" పేరుతో జంటగా కవిత్వం చెప్పాడు. ఇతడు సాహిత్యంతో పాటు భక్తి, వేదాంత రచనలు మొత్తం 66కు పైగా రచించాడు. వాటిలో పద్య, గద్య, నాటక, హరికథ, విమర్శ, సుప్రభాత, ఆధ్యాత్మిక విచార, వ్రతకల్ప, అనువాద, పరిశోధక, వ్యాకరణ, వ్యాఖ్యాన గ్రంథాలు వున్నాయి. 
ఇతడు 1984, డిసెంబరు 10వ తేదీన మరణించాడు.
కోచింగ్
కోచింగ్ అనేది ఒక నిర్దిష్ట వ్యక్తిగత లేదా ప్రొఫెషనల్ లక్ష్యాన్ని సాధించటంలో అభ్యాసకునికి తోడ్పాటునిచ్చే శిక్షణ లేదా అభివృద్ధి. కోచింగ్ ఇచ్చే వ్యక్తిని కోచ్ అంటారు. కోచింగ్ ఇచ్చే వ్యక్తి తర్ఫీదుదారు, గురువు అని కూడా పిలవబడతాడు. అభ్యాసకుడిని శిష్యుడు అంటారు. అభ్యాసకుడిని కొన్నిసార్లు కోచి (coachee) అంటారు.
కోచింగ్ పదాన్ని బోధకుడు లేదా శిక్షకుడు అనే అర్థానికి మొదట ఉపయోగించారు, ఈ పదం పరీక్ష కొరకు విద్యార్థికి ప్రత్యేక పాఠాలు చెప్పేందుకు చేర్చుకునే అర్థంగా ఆక్స్ఫర్డ్ విశ్వవిద్యాలయం యాస లో దాదాపు 1830 లో పుట్టింది. క్రీడలకు సంబంధించి మొదటిసారి ఈ పదం 1861 లో వాడబడింది.
విల్బర్ స్కోవిల్
" విల్బర్ లింకన్ స్కోవిల్ " (జనవరి 22, 1865 - మార్చి 10, 1942) యునైటెడ్ స్టేట్స్ కు చెందిన ఫార్మాసిస్టు. ఆయన "స్కోవిల్ ఆర్గానోలెప్టిక్ పరీక్ష" ను కనుగొని సుప్రసిద్ధుడైనాడు. ఈ పరీక్ష ప్రస్తుతం "స్కోవిల్ స్కేల్" గా పిలువబడుతుంది. ఈ పరీక్షను ఆయన 1912లో ఆయన పర్క్ డేవిస్ ఫార్మాసిటికల్ కంపెనీలో పనిచేస్తున్నప్పుడు వివిధ మిరపకాయల మరియు మిరియాల రుచులలో(కారం) గల తీవ్రతలను తెలుసుకొనుటకు కనుగొన్నాడు.
ఆయన యునైటెడ్ స్టేట్స్ కు చెందిన కన్నెక్టికట్ వద్ద బ్రిడ్జ్‌పోర్ట్ ప్రాంతంలో జన్మించాడు. ఆయన సెప్టెంబరు 1,1891 న కోరా బి. ఉఫ్హం ను వివాహమాడారు. వారికి ఇద్దరు పిల్లలు. వారిలో అమీ ఆగస్టా ఆగస్టు 21, 1892 మరియు రుచ్ ఉఫ్హం అక్టోబరు 21,1897 లోనూ జన్మిచారు.
ఆయన "ద ఆర్ట్ ఆఫ్ కాంపౌండింగ్" అనే పుస్తకాన్ని వ్రాసి 1895లో ప్రచురించారు. ఆ పుస్తకం కనీసం 8 ఎడిషన్లు ముద్రించబడినది. ఆ పుస్తకం 1960 వరకు ఫార్మాసిటికల్ రిఫరెన్సు గా ఉపయోగపడేది. ఆయన "ఎక్జాక్ట్ అండ్ పెర్‌ఫ్యూమ్స్" అనే పుస్తకాన్ని కూడా వ్రాసారు. దీనిలో వందల సంఖ్యలో ఫార్ములేషన్స్ ఉన్నాయి. ఆయన కొంతకాలం మసాచ్‌సెట్ట్స్ కాలేజ్ ఆఫ్ ఫార్మసీ అండ్ హెల్త్ సైన్సెస్ లో ప్రొఫెసర్ గా పనిచేసారు. 1912 లో ఆయన వివిధ చిల్లీ పెప్పర్స్ కొరకు ఒక పరీక్ష మరియు సూచిక ను కనుగొన్నారు. ఈ పరీక్షను "స్లోవిల్ ఆర్గానోలెప్టిక్ పరీక్ష" అంటారు. ఆయన వివిధ చిల్లీ పెప్పర్స్ యొక్క కారంలో గాల్ తీవ్రతలను ఈ పరీక్ష ద్వారా కనుగొన్నాడు. ఈ పరీక్ష ప్రస్తుతం స్కోవిల్ స్కేలు గా ప్రామాణీకరించబడినది.
1922లో స్కోవిల్ ఎలిజెబెత్ ప్రైజ్ ను అమెరికన్ ఫార్మాసిటికల్ అసోసియేషన్ నుండి పొందారు. 1929 లో ఆయన రెమింగ్టన్ హానర్ మెడల్ ను పొందారు. ఆయన 1929 లో కొలంబియా విశ్వవిద్యాలయం నుండి డాక్టర్ ఆఫ్ సైన్స్ ను పొందారు.
జనవరి 22 2016 గూగుల్ సెర్చ్ ఇంజన్ ఆయన గౌరవార్థం గూగుల్ డూగుల్ ను ప్రచురించింది.
ఆయనకు అమెరికన్ ఫార్మాసిటికల్ అసోసియేషన్ నుండి క్రింది అవార్డులు లభించాయి.
హైదరాబాద్ హలీమ్
హలీం : రంజాన్ నెలలో దర్శనమిచ్చే వంటకం హలీం. ఉపావాసాలుండే ముస్లింలతో పాటు హిందువులు కూడా ఇష్టంగా కొనుక్కుని తింటారు. దీనిని ఇంట్లో తయారు చేసుకోవడం కొంచెం కష్టమే. రోజంతా ఉపవాస దీక్షలో ఉండి శక్తిని కోల్పోయిన వారు హలీమ్‌ ద్వారా శరీరంలో కొంత మేరకు శక్తిని పొందగలుగుతారు. హైదరాబాదీ హలీం భౌగోళిక చిహ్నం (జియోగ్రాఫికల్‌ ఇండికేటర్‌) ని సొంతం చేసుకొంది. 
గోధుమ రవ్వ, నెయ్యి, మటన్ (బోన్‌లెస్), పుట్నాల పప్పు (తినే శెనగ పప్పు),
గరం మసాలా, ఉల్లిపాయలు, కొత్తిమీర, పుదీనా, తో తయారు చేస్తారు. లేత పొట్టేలు మాంసం అయితే రుచి బాగా ఉంటుంది. మాంసాన్ని పెద్ద మందపాటి పాత్రలో ఐదు గంటల పాటు ఉడికిస్తారు. గోధుమ రవ్వ, పుట్నాల పొడి, గరం మసాల వేసి బాగా కలిపి మరో నాలుగు గంటల పాటు సన్నటి సెగపై (అడుగు అంటకుండా) ఉడికిస్తారు.
బాగా మెత్తగా ఉడికిన తర్వాత ఈ మిశ్రమానికి నెయ్యి కలిపి మెత్తగా కలిసిపోయే వరకూ గూటా కర్రలతో రుబ్బుతారు. శాకాహార హలీం కూడా క్రమేణా ప్రాచుర్యంలోకి వస్తోంది.
హైదరాబాద్‌ నగరంలో హలీం తయారీలో ‘పిస్తాహౌస్‌’ అంతర్జాతీయంగా పేరుగాంచింది. ‘ప్యారడైస్‌’, ‘కేఫ్‌ 555’, ‘హైదరాబాద్‌హౌస్‌’ వంటి సంస్థలు కూడా హలీం తయారుచేస్తాయి.
మలేషియా, సింగపూర్‌, సౌదీ అరేబియా వంటి దేశాలకు పోస్టల్‌, విమానాల ద్వారా హలీంను పంపిస్తున్నారు. హలీంను ఆన్‌ లైన్‌ ద్వారా ఆర్డరిచ్చిన వెంటనే హలీం ఇంటికి చేరవేసేలా ఏర్పాట్లు చేశారు. ఆర్డరందిన వెంటనే ప్రత్యేక బృందాలు వేడి వేడి హలీం డబ్బాలను ఆర్డరిచ్చిన వారికి చేరవేస్తారు.
చెన్నై ఎగ్మోర్ - మంగళూరు సెంట్రల్ ఎక్స్‌ప్రెస్
చెన్నై ఎగ్మోర్ - మంగళూరు సెంట్రల్ ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది చెన్నై ఎగ్మోర్ రైల్వే స్టేషను మరియు మంగళూరు సెంట్రల్ రైల్వే స్టేషను మధ్య నడుస్తుంది.
ఈ కింది సూచించబడిన రైళ్లు "ఫెరుమ్‌కలియాట్టం మహొత్సవమ్" సందర్భంగా యాత్రికులు ప్రయాణం సులభతరం కొరకు త్రికరిప్పూర్ స్టేషను వద్ద తాత్కాలికంగా ఒక నిమిషం ముగిసే కాల వ్యవధితో నిలుపుదల సౌకర్యం ఏర్పాటు అంద చేసారు.
పద్మనాభుని చెరువు (పెళ్ళికూతురమ్మ చెరువు)
పద్మనాభుని చెరువు, పశ్చిమ గోదావరి జిల్లా, పెనుగొండ మండలానికి చెందిన గ్రామము.
ఈ గ్రామానికి దూరంగా ఇదొక చేల మద్య ఉన్న పెద్ద దిబ్బ వంటి పెద్ద విశాల కాళీ ప్రాంతం ప్రక్కన ఒక పెద్ద చెరువు ఒక చిన్న చెరువులు ఉన్నాయి. ఈ దిబ్బను వ్యవసాయదారులు కళ్ళాలు వేసుకోవడానికి, పంట నూర్పులకు, ఇతర అవసరాలకు వాడుకొంటారు.
అలాంటి ఈ దిబ్బ మద్య ఒక చిన్న ఆలయం ఉంటుంది. ఆలయంలో దేవతలెవ్వరో అని చూస్తే నుదుట బాసికాలు, బుగ్గన చుక్క తదితర అలంకారాలతో ఇద్దరు వధూవరులు కూర్చొని దర్శనమిస్తారు. విచిత్రంగా ఉన్న ఈ అలయ చరిత్రలోకెళితే పెనుగొండ నుండి ఆచంట వెళ్ళే మట్టిరోడ్డు ఈ చెరువుల గుండా వెళుతుంది.
ఈ ఆలయానికి కల చరిత్ర గురించి అక్కడాంతా చెప్పుకోవడం జరుగుతుంది. ఆలయం వద్ద శిలాఫలకంపై రాసిన కథనం ప్రకారం
అప్పట్లో కలిగిన వాళ్ళు పల్లకీల్లో వెళ్ళడం జరిగేది. అలా పెనుగొండలో కల వైశ్యుల ఆడపడుచు వివాహం జరిగిన పిదప ఆచంటకు పయనమై ఈ మార్గం గుండా వెళుతున్నపుడు వరుడు మూత్ర విసర్జన కొరకు దిగి పని పూర్తి అయిన పిదప కాళ్ళు కడుక్కోడానికి చెరువులో దిగబోయినపుడు పాము కాటు వేయడం జరిగింది. దాంతో అతడు చెరువులో పడి మృతి చెందటం గమనించి అందరూ పరుగెత్తి అత్డి వద్దకు వెళ్ళి పరీక్షించి మరణించినట్టుగా నిర్ధారించారు. అది విని పల్లకిలో ఉన్న పెళ్ళీకూతురు ఒకప్రక్కగా వెళ్ళి అదే చెరువులో దూకి అమెకూడా మృతి చెందినది. అలా ఆమె ప్రతివ్రతాధర్మ ఇష్టపూర్వక మరణానికి వారినిద్దరినీ అక్కడే సమాధి చేసారు.
మునుపు సరిగా పంటలు పండక ఇబ్బందులు పడే వారైన రైతులకు అలా జరిగిన తరువాత సుభిక్షంగా పంటలు పండటం, సరియైన సమయానికి వర్షాలు కురవడం, చుట్టుప్రక్కల అందరికీ అనుకూలమైన పనులు జరుగుతూ వారు ఏ కార్యం తలపెట్టినా అవి నిర్విగ్నంగా జరగటం వంటివి జరిగేవట. ఇవన్నీ అక్కడ సమాధి చేయబడ్డ వధూవరుల వలనే అనే నమ్మకం బలపడి అక్కడ వారి మూర్తులను కొలువుతీర్చి పూజలు చేయడం జరుతూండేది. అదే కాక ఏఇంట్లో వివాహం జరిగినా వివాహానంతరం వధూవరులను ఈ దేవాలయానికి తీసుకురావడం జరుతూంతుంది. ఏ పని మొదలు పెట్టాలన్నా ఇక్కడ మొక్కుకొని చేయడం కూడా చేస్తుంటారు.
ఈ అలయానికి అటు ఆచంట నుండి ఉత్సవాలను నిర్వహించేందుకు వైశ్యప్రముఖులు వస్తారు. ఇటు పెనుగొండ నుండి ఆలయ నిర్వహణ జరుగుతున్నది. వేరెక్కడో ఊరిలో ఉన్న ఈ ఆలయానికి రెండు పట్టణాల నుండి ఆలయానికి ధర్మకర్తలుగా, నిర్వహణ జరగటం విచిత్రం.
బి.ఆర్‌.కె.రెడ్డి
బి.ఆర్‌.కె.రెడ్డి (బొమ్మారెడ్డి రామకోటిరెడ్డి) ప్రముఖ శాస్త్ర ప్రచారకర్త, జన విజ్ఞాన వేదిక కృష్ణా జిల్లా గౌరవాధ్యక్షులు. ఐదు సంపూర్ణ సూర్యగ్రహణాలను వీక్షించిన అతి కొద్దిమందిలో బిఆర్‌కె రెడ్డి ఒకరు. 
ఆయన ఆంధ్ర ప్రదేశ్ రాష్ట్రంలోని కృష్ణా జిల్లాకు చెందిన తేలప్రోలు గ్రామంలో జనవరి 4 1938 న జన్మించారు. ప్రాథమిక విద్యను తేలప్రోలలో పూర్తి చేసారు. ఇంటర్మీడియట్ విద్యను విజయవాడ లోని ఆంధ్ర లయోలా కళాశాలలో చదివారు. ఆంధ్రా విశ్వవిద్యాలయంలో బిఎస్‌సి హానర్స్‌ పూర్తిచేశారు. ఆంధ్ర విశ్వవిద్యాలయంలో భౌతిక శాస్త్రంలో డాక్టరేట్ పొందారు. హైదరాబాదు లోని పివి నరసింహారావు కళాశాలలో భౌతిక శాస్త్ర అధ్యాపకులుగా కొద్దికాలం పనిచేశారు. తరువాత ఆయన విజయవాడ శాతవాహన కళాశాలలో అధ్యాపకులుగా చేరి పదవీ విరమణ చేసేంతవరకు తన సేవలనందించారు. ఆయన విజయవాడలోని గాంధీ హిల్ ప్లానిటోరియంలో 20 యేండ్ల పాటు అతిథి అధ్యాపకునిగా పనిచేసారు.
ఆయన ఖగోళ శాస్త్ర విజ్ఞానం, విశ్వం పుట్టుక, సైన్సు విజ్ఞానం గురించి ఆయన విస్తృత ప్రచారం నిర్వహించారు. అంతేగాక పలు సదస్సుల్లో పాల్గొన్నారు. సంపూర్ణ సూర్యగ్రహణాల సందర్భంగా పలు వార్తాపత్రికల్లో వ్యాసాలు రాశారు. పలు టెలివిజన్ ఛానళ్లు ఏర్పాటుచేసిన కార్యక్రమాల్లోనూ పాల్గొన్నారు. భవానీపురం లోని రీజనల్‌ సైన్స్‌ సెంటర్‌లో కొద్దికాలం పనిచేశారు. ఖగోళ శాస్త్ర విజ్ఞానంపై అవగాహన కల్పించినందుకుగాను డాక్టర్‌ బిఆర్‌కె రెడ్డికి గవర్నర్‌ నుండి, కలెక్టర్‌ నుండి అవార్డులందుకున్నారు. జన విజ్ఞాన వేదికతో కలిసి పలు సదస్సులు నిర్వహించడంతోపాటు సంపూర్ణ సూర్యగ్రహణంపై పలు పుస్తకాలూ రాశారు. ఆయన అనేక కళాశాలలలో జాతీయ సైన్స్ దినోత్సవాలలో పాల్గొన్నారు.
ఆయనకు కుమారుడు, ఇద్దరు కుమార్తెలు ఉన్నారు.
ఆయన అనారోగ్యం కారణంగా జనవరి 21 2016 న మృతిచెందారు.
మన్నవ గిరిధరరావు
మన్నవ గిరిధరరావు ఆంధ్రప్రదేశ్ శాసనమండలి సభ్యుడు.
గుంటూరు జిల్లా పొన్నూరు మండలానికి చెందిన మన్నవ ఇతని స్వగ్రామం. ఇతడు విద్యార్థిగా వల్లభజోస్యుల సుబ్బారావు మొదలైనవారివద్ద శిష్యరికం చేశాడు. చరిత్రలో ఎం.ఎ. చదివాడు. యువభారతి అనే మాసపత్రికకు, భారతీయ మార్గం అనే మాసపత్రికకు, సాధన పత్రికకు సంపాదకుడుగా పనిచేశాడు. గుంటూరులోని హిందూ కళాశాలలో రాజనీతిశాస్త్ర విభాగానికి అధిపతిగా ఉన్నాడు. 1968-1974ల మధ్య ఉపాధ్యాయుల ప్రతినిధిగా ఆంధ్రప్రదేశ్ శాసనమండలి సభ్యుడిగా ఉన్నాడు. ఇతడు జూలై 31, 2006న గుంటూరులో ఒక ప్రైవేటు ఆసుపత్రిలో చికిత్స పొందుతూ తన 77వ యేట మరణించాడు.
భూమి నిర్మాణం
భూమి యొక్క నిర్మాణం పొరలుగా విభజించబడింది. ఈ పొరలు రెండూ భౌతికంగా మరియు రసాయనికంగా భిన్నంగా ఉంటాయి. భూమి ఒక బాహ్య ఘన క్రస్ట్, ఒక అత్యంత జిగట మాంటిల్, ఒక ద్రవ బయటి కోర్, మరియు ఒక ఘన లోపలి కోర్ కలిగి ఉంది.
భూ ఉపరితలంపై సముద్రాలు, నదులు, పర్వతాలు, కొండలు, తీరప్రాంతపు మేటలు, తీరప్ర్రాంతపువాలు, సమతల భూమితో కూడిన మైదానాలు, అగాధాలు, లోయలు ఉంటాయి.
భూమి అంతర్భాగాన్ని నాలుగు పొరలుగా విభజించవచ్చు.
1.భూపటలము (crust)
2.భూప్రావారము (mantle)
3.బాహ్యకేంద్ర మండలం (outer core)
4.అంతర కేంద్ర మండలం (inner core)
మన్నవ (అయోమయ నివృత్తి)
మన్నవ, గుంటూరు జిల్లా, పొన్నూరు మండలానికి చెందిన గ్రామము.
మన్నవ తెలుగువారిలో కొందరి ఇంటిపేరు.
విశాఖపట్నం - కోరాపుట్ ఇంటర్‌సిటీ ఎక్స్‌ప్రెస్
విశాఖపట్నం - కోరాపుట్ ఇంటర్‌సిటీ ఎక్స్‌ప్రెస్ ఆంధ్ర ప్రదేశ్లో విశాఖపట్నం సిటీ మరియు ఒడిశాలో కోరాపుట్ మధ్య నడుస్తుంది. రైలు విజయనగరం, రాయగడ మరియు దామన్‌జోడీ స్టేషనుల ద్వారా నడుస్తుంది.
ఈ ఎక్స్‌ప్రెస్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది.
రైలు నంబరు: 18512
ఈ రైలు వారానికి రెండు రోజులు (సోమవారం మరియు శుక్రవారం) నడుస్తుంది.
ఈ రైలు ఎగువ మరియు దిగువ ప్రతి మార్గం వారానికి రెండు రోజులు నడుస్తుంది. 
ఈ రైలు ఈస్ట్ కోస్ట్ రైల్వే జోన్ ద్వారా నిర్వహించబడుతుంది. రైలు విశాఖపట్నం షెడ్ నకు చెందిన ఒక డబ్ల్యుడిఎం-3ఎ లోకోమోటివ్ ద్వారా నెట్టబడుతూ ఉంది.
18512- విశాఖపట్నం  నుండి కోరాపుట్  
ఈ రేక్ కూర్పు ఎస్‌ఎల్‌ఆర్, యుఆర్, యుఆర్, డి1, యుఆర్, యుఆర్, యుఆర్, యుఆర్, యుఆర్, ఎస్‌ఎల్‌ఆర్ మొత్తం 10 కోచ్‌లు 18512 విశాఖపట్నం జంక్షన్ - కోరాపుట్ జంక్షన్ మరియు 18511 కోరాపుట్ జంక్షన్ నుండి విశాఖపట్నం జంక్షన్ వరకు ఉన్న రైలు కలిగి ఉంది.
ఈ రైలు నకు 18411/18412 విశాఖపట్టణం - భువనేశ్వర్ ఇంటర్‌సిటీ ఎక్స్‌ప్రెస్ రేక్ షేరింగ్ అమరిక ఉంది.
మంగళూరు సెంట్రల్ - నాగర్‌కోయిల్ జంక్షన్ పరశురాం ఎక్స్‌ప్రెస్
మంగళూరు సెంట్రల్ - నాగర్‌కోయిల్ జంక్షన్ పరశురాం ఎక్స్‌ప్రెస్ భారతీయ రైల్వేలు నందు ఒక ఎక్స్‌ప్రెస్ రైలు. ఇది మంగళూరు రైల్వే స్టేషను మరియు నాగర్‌కోయిల్ రైల్వే స్టేషను మధ్య నడుస్తుంది,
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. రైలు సంఖ్య : రైలు నంబరు: 16649, తరచుదనం (ఫ్రీక్వెన్సీ) : ఈ రైలు వారానికి ఏడు రోజులు నడుస్తుంది.
ఈ కింది సూచించబడిన రైళ్లు "ఫెరుమ్‌కలియాట్టం మహొత్సవమ్" సందర్భంగా యాత్రికులు ప్రయాణం సులభతరం కొరకు త్రికరిప్పూర్ స్టేషను వద్ద తాత్కాలికంగా ఒక నిమిషం ముగిసే కాల వ్యవధితో నిలుపుదల సౌకర్యం ఏర్పాటు అంద చేసారు.
సొలారిస్ (నిర్వాహక వ్యవస్థ)
సొలారిస్ అనేది నిజానికి సన్ మైక్రోసిస్టమ్స్ చే అభివృద్ధి చేయబడిన ఒక యునిక్స్ నిర్వాహక వ్యవస్థ. ఇంతకు ముందు సన్ఒయస్ పేరుతో ఉన్న దీనిని 1993లో సొలారిస్ గా పేరుమార్చారు.
చారిత్రాత్మక పరంగా, సొలారిస్ ఒక యాజమాన్య సాఫ్ట్‌వేరుగా అభివృద్ధి చేయబడింది. కాని జూన్ 2005లో, సన్ మైక్రోసిస్టమ్స్ చాలా వరకూ కోడును కామన్ డెవలప్‌మెంట్ మరియు డిస్ట్రిబ్యూషన్ లైసెన్స్ క్రింద విడుదల చేసి, ఓపెన్‌సొలారిస్ ఓపెన్ సోర్స్ ప్రోజెక్టును స్థాపించింది.
ఓపెన్ సోలారిస్ పరియోజనతో, సాఫ్ట్‌వేర్ చుట్టూ డెవలపర్ మరియు వాడుకరుల సమాజాన్ని సన్ నిర్మించాలనుకుంది. జనవరి 2010లో, సన్ మైక్రోసిస్టమ్సును అధికారికంగా స్వాధీనం చేసుకున్న తరువాత, ఓపెన్ సొలారిస్ పంపిణీని మరియు దాని అభివృద్ధి నమూనాను నిలిపివేయాలని ఒరాకిల్ నిర్ణయించుకుంది. ఆగస్టు 2010లో, సొలారిస్ కెర్నెల్ సోర్సు కోడుకు బహిరంగ నవీకరణలను అందించడం ఒరాకిల్ నిలిపివేసింది. తరువాత సొలారిస్ 11ను క్లోజుడ్ సోర్స్ యాజమాన్య నిర్వాహక వ్యవస్థగా మార్చివేసింది.
1987లో, విపణిలో అత్యంత ప్రజాదరణ పొందిన యునిక్స్ రూపాలను(బీయస్డీ, సిస్టం ఫైవ్ మరియు క్సెనిక్స్) విలీనం చేయుటకు పరస్పర సహకారంతో ఒక పరియోజనపై పనిచేస్తున్నట్లు ఎటి & టి కార్పోరేషన్ మరియు సన్ సంస్థలు వారు ప్రకటించాయి. ఈ పరియోజన ఫలితమే యునిక్స్ సిస్టమ్ V రిలీజ్ (ఎస్‌వీఆర్4).
పురాణపండ రాధాకృష్ణమూర్తి
రాజమండ్రికి చెందిన పురాణపండ రాధాకృష్ణమూర్తి అనేక ఆధ్యాత్మిక, భక్తి, వేదాంత రచనలు చేశాడు. ఇతని తండ్రి బ్రహ్మశ్రీ పురాణపండ రామమూర్తి ప్రముఖ ధర్మప్రచారకుడు. రామాయణ, భారత, భాగవతాలను సులభశైలిలో అనువదించాడు. ఇతని అన్నయ్య ఉషశ్రీగా ప్రసిద్ధుడయిన పురాణపండ సూర్యప్రకాశ దీక్షితులు. తండ్రి తదనంతరం రాధాకృష్ణమూర్తి అతని మార్గాన్నే అనుసరించి ధర్మప్రచారాన్ని ప్రారంభించాడు. రాజమండ్రిలో భాగవత మందిరాన్ని స్థాపించి దాని ద్వారా హిందూ ధర్మప్రచారానికి, దైవభక్తికి సంబంధించిన పుస్తకాలను ప్రచురించాడు.
ఏ.సి.జోస్
అంబట్ ఛాకో జోస్ (; 1937 ఫిబ్రవరి 5 – 2016 జనవరి 23) భారతదేశ రాజకీయనాయకుడు. ఆయన కేరళ సీనియర్‌ కాంగ్రెస్‌ నేత, మాజీ పార్లమెంటరీ సభ్యుడు, మాజీ కేరళ శాసనసభ స్పీకర్‌గా సేవలనందించారు.
ఆయన ఫిబ్రవరి 5 1937 న ఎడపల్లి, ఎర్నాకుళం జిల్లాలో జన్మించారు. ఆయన ప్రముఖ అంబట్ కుటుంబానికి చెందినవారు. ఆయన కోచిలోని సెంట్‌ అల్బర్ట్స్‌ కాలేజీలో బి.ఎస్సీ చేశారు. తరువాత ప్రభుత్వ న్యాయ కళాశాలలో ఎల్.ఎల్.బి. డిగ్రీని పొందారు. ఆయన కేరళ విద్యార్థి యూనియన్ స్థాపించడంలో ప్రముఖ పాత్ర పోషించారు. 1969 నుండి 1979 వరకు ఆయన కొచ్చిన్ సిటీ కార్పొరేషన్ లో కౌన్సిలర్ గా ఉన్నారు. 1972 లో ఆ కార్పొరేషన్ కు మేయర్ గా తన సేవలనందించారు. 1980 లో ఆయన కేరళ శాసనసభలో పారవూర్ నియోజకవర్గం నుండి ఎన్నికై తన సేవలనందించారు. ఆయన 1982 లో కేరళ శాసనసభ స్వీకర్‌గా సేవలు అందించారు. సాధారణ ఎన్నికల్లో 1996, 1998, 1999 లో కాంగ్రెస్‌ ఎంపీగా లోక్‌సభకు ఎన్నికై 11వ, 12వ, 13వ లోక్‌సభలలో ప్రాతినిధ్యం వహించారు. ఆయన కొంతకాలం "వీక్షణం డైలీ" వార్తాపత్రికకు ప్రధాన సంపాదకులుగా ఉన్నారు. ఆయన కేరళ రాష్ట్రంలో భారత జాతీయ కాంగ్రెస్లో కీలక వ్యక్తి.
కొంతకాలంగా ఆయన గుండె సంబంధిత వ్యాధితో బాధపడుతున్నారు. చికిత్స పొందుతూ జనవరి 24 2016 ఉదయం మృతి చెందారు.
మైసూరు సాండల్ సబ్బు
మైసూరు సాండల్ సబ్బు (ఆంగ్లం: Mysore Sandal Soap; కన్నడ: ಮೈಸೂರ್ ಸ್ಯಾಂಡಲ್ ಸೋಪ್) ఒక సబ్బుల బ్రాండ్. దీన్ని కర్ణాటక ప్రభుత్వం ఆధ్వర్యంలోని కర్ణాటక సోప్స్ అండ్ డిటర్జెంట్స్ లిమిటెడ్ (Karnataka Soaps and Detergents Limited; KSDL) ఉత్పత్తిచేస్తుంది. ఈ సబ్బుల కర్మాగారం క్రీ. శ.1916 సంవత్సరం నుండి నల్వాడి కృష్ణరాజ ఒడయారు, మైసూరు మహారాజుగా రాజ్యం చేస్తున్న కాలంలో బెంగుళూరులో స్థాపించబడింది.. మొదటి ప్రపంచ యుద్ధం సమయంలో మైసూరు సామ్రాజ్యం నుండి ఐరోపా ఖండానికి చందనం కలప ఎగుమతి ఆగిపోవడంతో అధికమైన చందన నిల్వల వినియోగం ఈ కర్మాగార స్థాపనకు ప్రధాన కారణంగా చెప్పబడుతున్నది. క్రీ. శ.1980 సంవత్సరం ఈ సంస్థను షిమోగా మరియు మైసూరులోని ఇతర చందన నూనెల కర్మాగారాలతో విలీనం చేశారు. మైసూరు సాండల్ సబ్బు ప్రపంచంలో పూర్తిగా (100%) చందన తైలంతో తయారుచేయడిన ఏకైక సబ్బు. ఇతరులు డూప్లికేషన్ చేయకుండా మరియు సరైన క్వాలిటీ నియమాల్ని పాటించేందుకు, ఈ సంస్థ (KSDL) భౌగోళిక గుర్తింపు (Geographical Indication; GI) tag ను పొందినది. క్రీ. శ.2006 లో, మహేంద్ర సింగ్ ధోనీ మైసూరు సాండల్ సబ్బుకు బ్రాండ్ అంబాసడర్ గా వ్యవహరించాడు.
20వ శతాబ్దం ప్రారంభకాలంలో, మైసూరు సామ్రాజ్యం ప్రపంచంలో అత్యధికంగా చందనం ఉత్పత్తిదారులలో ఒకరు. చందనం ఎగుమతి చేసేవారిలో కూడా వీరిదే ప్రథమస్థానం; ముఖ్యంగా ఐరోపా ఖండానికి. మొదటి ప్రపంచ యుద్ధం కాలంలో అత్యధికంగా చందననిల్వలు నిలిచిపోయాయి. వీటిని వినియోగంలోకీ తేవడానికి, మైసూరు మహారాజా నల్వాడి కృష్ణరాజ ఒడయారు, బెంగుళూరులో ప్రభుత్వ సబ్బుల కర్మాగారాన్ని స్థాపించారు. క్రీ. శ.1916 లో ప్రారంభించబడిన ఈ కర్మాగారం అధికంగా చందనతైలాన్ని ఉపయోగించి సబ్బులను తయారుచేసేది దీనిని మోక్షగుండం విశ్వేశ్వరయ్యఆధ్వర్యంలో నిర్మించారు.. చందనం కలప నుండి చందన తైలాన్ని డిస్టిల్లేషన్ చేసే కర్మాగారాన్ని కూడా మైసూరులో అదే సంవత్సరం స్థాపించారు. క్రీ. శ.1944 సంవత్సరం షిమోగాలో రెండవ కర్మాగారాన్ని స్థాపించారు. కర్ణాటక విలీనం అనంతరం, ఈ కర్మాగారాల నిర్వహణ కర్ణాటక ప్రభుత్వం ఆధీనంలోని వచ్చింది. క్రీ. శ.1980 లో ఈ కర్మాగారాలను విలీనం చేసి, కర్ణాటక సోప్స్ అండ్ డిటర్జెంట్స్ లిమిటెడ్ గా నామకరణం చేశారు. సింహం శరీరం మరియు ఏనుగు తలను కలిగిన పౌరాణిక జంతువు శరభము (Sharabha), ఈ సంస్థకు చిహ్నంగా ఎన్నుకోబడింది. ఈ కంపెనీ తరువాతి కాలంలో అగర్బత్తీలు, టాల్కం పౌడర్ మరియు ఇతర డిటర్జెంట్లను ఉత్పత్తి చేయడం ప్రారంభించింది.
మార్చి క్రీ. శ.2006 కల్లా, భారతదేశంలో ఉత్పత్తి అవుతున్న 450 వేల టన్నుల చందన సబ్బులల్లో, 6,500 టన్నుల భాగాన్ని మైసూరు సాండల్ సబ్బు కలిగివున్నది. బెంగుళూరులోని సబ్బుల కర్మాగారం సంవత్సరానికి 26,000 టన్నుల ఉత్పత్తి సామర్ధ్యం కలిగిన అతిపెద్దది. ఈ సంస్థ 2004-5 సంవత్సరానికి 1.15 బిలియను (సుమారు $ 28.75 మిలియను) రూపాయల అమ్మకాలను నమోదు చేసుకొన్నది. సాంప్రదాయ పద్ధతిలో మార్కెటింగ్ చేస్తున్న ఈ సంస్థ, మొదటిసారిగా క్రీ. శ.2006 లో మహేంద్ర సింగ్ ధోనీని మైసూరు సాండల్ సబ్బుకు బ్రాండ్ అంబాసడర్ గా ఎన్నికచేసింది. ఈ సబ్బుల అమ్మకాలలో సుమారు 85% దక్షిణ భారతదేశ రాష్టాలైన కర్ణాటక, ఆంధ్ర ప్రదేశ్ మరియు తమిళనాడు లోనే ఉన్నాయి. దీని వినియోగ దారులలో అధికశాతం 40 సంవత్సరాల పైబడినవారిగా అంచనాలు తెలుపుతున్నాయి. కర్ణాటకలో చందన కలప నిల్వల కొరత ఈ కర్మాగారం ఉత్పత్తిని చేరుకోవడాన్ని కష్టంగా మారుస్తున్నది.
ఈ క్రీ. శ.2016 సంవత్సరం మైసూరు సాండల్ సబ్బు శతాబ్దికాలాన్ని పూర్తిచేసుకొంటున్నది. శతాబ్ది సమయంలో జరిగే ఉత్సవాలలో భాగంలో మైసూరు సాండల్ శతాబ్ది సబ్బును విడుదల చేయాలని సంస్థ భావిస్తున్నది.
పరశురామ ఘనాపాఠి
ఆయన తమిళనాడులోని తంజావూరు జిల్లా కుంభకోణం సమీపంలోని ఇంజికొల్లైలో ఆగష్టు 15 1914 న జన్మించారు. రామేశ్వరం దేవస్థాన పాఠశాలలో వేద అభ్యాసం చేశారు. దేశవ్యాప్తంగా ప్రఖ్యాత వేద సభలన్నింటి చేత సత్కారం పొందిన మహా వేదపండితులు. జయేంద్ర సరస్వతి ఆయనకు మొదటి శిష్యులు. తిరువానైక్కావల్‌లోని వేదపాఠశాలలో జయేంద్ర సరస్వతికి వేదపఠనం చేయించారు. కంచి మఠం జూనియర్‌ పీఠాధిపతి విజయేంద్ర సరస్వతికి వేదం నేర్పించారు. చెన్నై శివారులోని అంబత్తూరులో పరశురామ ఘనాపాఠి నివసించారు.
ఆయన భారత రాష్ట్రపతి నుండి "పురస్కార్" అవార్డును పొందారు. ఆయన తన 102వ యేట కూడా వేదాలు మరియు శాస్త్రాలను బోధించేవారు. అయనకు "కలియుగ యజ్ఞవల్క" అవార్డు కూడా లభించింది. ఈ పురస్కారాన్ని కంచి పీఠాధిపతి జయేంద్ర సరస్వతి చేతుల మీదుగా అందుకున్నారు. యివే కాకుండా ఆయననిఉ భగవత్ సేవారత్న, గురుసేవా రత్న, జన సేవారత్న, ప్రథమ ఆచార్య రత్న, విద్యా సహాయరత్న, పరిహార జోతిడ శిఖామణి అవార్డులు కూడా వచ్చాయి.
ఆయనకు ఐదుగురు సంతానం. ఆయన జనవరి 21 2016 న తన 103వ యేట స్వర్గస్థులైనారు.
జాతశ్రీ
జాతశ్రీ (ఆగస్టు 4, 1943 - నవంబర్ 4, 2018) కలం పేరుతో రచనలు చేస్తున్న వ్యక్తి పేరు జంగం ఛార్లెస్. కథా రచయితగా, నవలా రచయితగా పేరు గడించాడు.
ఇతడు నల్లగొండ జిల్లా, మట్టంపల్లి మండలం, గుండ్లపల్లి గ్రామంలో 1943, ఆగస్టు 4వ తేదీన జన్మించాడు. ప్రస్తుతం ఖమ్మంలో స్థిరనివాసం ఏర్పరచుకున్నాడు. ఈయన 2018, నవంబర్ 4న కొత్తగూడెంలో మరణించాడు.
కాకినాడ టౌన్ - తిరుపతి స్పెషల్ ఎక్స్‌ప్రెస్
కాకినాడ టౌన్ - తిరుపతి స్పెషల్ ఎక్స్‌ప్రెస్ భారతీయ రైల్వేలు వ్యవస్థలో ఒక వీక్లీ స్పెషల్ ఎక్స్‌ప్రెస్ రైలు. ఇది కాకినాడ టౌన్ రైల్వే స్టేషను మరియు తిరుపతి రైల్వే స్టేషను మధ్య నడుస్తుంది.
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది. రైలు నంబరు: 07431. ఈ రైలు వారానికి ఒక రోజు (శనివారం) నడుస్తుంది.
ప్రయాణీకుల రద్దీ ననుసరించి రైలు నంబరు: 07431 కాకినాడ టౌన్ - తిరుపతి స్పెషల్ ఎక్స్‌ప్రెస్ 2016, 23 వ జనవరి నుండి 19:00 గంటలకు కాకినాడ టౌన్ లో బయలుదేరి మరుసటి రోజు ఉదయం 07.05 గంటలకు తిరుపతి చేరుకుంటుంది.
ఈ క్రమంలో, ఈ ప్రత్యేక రైలు సామర్లకోట, రాజమండ్రి, తాడేపల్లిగూడెం, ఏలూరు, విజయవాడ, తెనాలి, ఒంగోలు, కావలి, నెల్లూరు, గూడూరు, శ్రీకాళహస్తి, రేణిగుంట స్టేషన్లలో ఆగుతుంది.
ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.
తిరుపతి - కాకినాడ టౌన్ స్పెషల్ ఎక్స్‌ప్రెస్
తిరుపతి - కాకినాడ టౌన్ స్పెషల్ ఎక్స్‌ప్రెస్ భారతీయ రైల్వేలు వ్యవస్థలో ఒక వీక్లీ స్పెషల్ ఎక్స్‌ప్రెస్ రైలు. ఇది తిరుపతి రైల్వే స్టేషను మరియు కాకినాడ టౌన్ రైల్వే స్టేషను మధ్య నడుస్తుంది.
ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది.
రైలు నంబరు: 07432
ఈ రైలు వారానికి ఒక రోజు (సోమవారం) నడుస్తుంది.
ప్రయాణీకుల రద్దీ ననుసరించి రైలు నంబరు: 07432 తిరుపతి - కాకినాడ టౌన్ స్పెషల్ ఎక్స్‌ప్రెస్ 2016, 25 వ జనవరి నుండి 19:00 గంటలకు తిరుపతిలో బయలుదేరి మరుసటి రోజు ఉదయం 05.30 గంటలకు కాకినాడ టౌన్ చేరుకుంటుంది.
ఈ క్రమంలో, ఈ ప్రత్యేక రైలు రేణిగుంట, శ్రీకాళహస్తి, గూడూరు, నెల్లూరు, కావలి, ఒంగోలు, తెనాలి, విజయవాడ, ఏలూరు, తాడేపల్లిగూడెం, రాజమండ్రి, సామర్లకోట స్టేషన్లలో ఆగుతుంది.
ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.
రోగ లక్షణం
రోగ లక్షణం అనేది ఒక రోగి సాధారణ చర్య లేదా భావన నుండి గమనించబడిన ఒక తప్పిదం, ఇది రోగి అసాధారణ స్థితి యొక్క లేదా ఒక వ్యాధి యొక్క ఉనికిని ప్రతిబింబిస్తుంది. రోగలక్షణమును ఆంగ్లంలో సింప్టమ్ అంటారు. రోగ లక్షణమును రోగ గుణము, రోగ చిహ్నము, రోగ సూచిక అని కూడా అంటారు.
కొన్ని రోగ లక్షణములను రోగి ముందుగా పసిగట్టగలుగుతాడు, అయితే దాని యొక్క తీవ్రతను సరిగా అంచనా వేయలేడు, అయితే అనుభవమున్న కొందరు రోగి లక్షణములను నిశితంగా పరిశీలించి అది ఎటువంటి రోగమో చెప్పగలుగుతారు.
ఒరాకిల్ లినక్స్
ఒరాకిల్ లినక్స్, ఇంతకుముందు ఒరాకిల్ ఎంటర్‌ప్రైజ్ లినక్స్, అనేది రెడ్ హ్యాట్ ఎంటర్‌ప్రైజ్ లినక్స్ పై ఆధారపడిన ఒక లినక్స్ పంపిణీ. దీనిని ఒరాకిల్ తిరిగి ప్యాక్ చేసి ఉచితంగా గ్నూ జనరల్ పబ్లిక్ లైసెన్స్ క్రింద 2006 నుండి పంపిణీ చేస్తుంది.
ఒరాకిల్ యొక్క ఇ-డెలివరీ సేవ లేదా వివిధ మిర్రర్ సైట్ల నుండి ఒరాకిల్ లినక్సును దింపుకోవచ్చు. ఎటువంటి చెల్లింపులు చేయకుండానే నియోగించవచ్చు మరియు పంపిణీ చేయవచ్చు. వాణిజ్య సాంకేతిక తోడ్పాటు ఒరాకిల్ లినక్స్ తోడ్పాటు కార్యక్రమం పేరుతో అందుబాటులో ఉంది. ఇందులో ఓరాకిల్ లినక్స్, ఆర్‌హెచ్ఇఎల్ లేదా సెంటాస్ పంపిణీలకు తోడ్పాటును అందిస్తున్నారు. 2013 నాటికి, ఈ తోడ్పాటు కార్యక్రమానికి 11,000 లకు పైగా చందాదారులను ఒరాకిల్ లినక్స్ కలిగివుంది.
నాలో నేను
నాలో నేను (Naalo Nenu) బహుముఖ ప్రజ్ఞాశాలి భానుమతీ రామకృష్ణ ఆత్మకథ. దీన్ని శ్రీ మానస పబ్లికేషన్స్, విజయవాడ వారు 2000 సంవత్సరంలో ప్రచురించారు. ప్రముఖ సినీ రచయిత డి.వి.నరసరాజు ఈ గ్రంథానికి ముందుమాటను రచించారు.
ఈ పుస్తకాన్ని రచయిత్రి శ్రీ బి.నాగిరెడ్డి దంపతులకు అంకితం చేశారు.
భానుమతి గారి స్వీయ అనుభూతులను విజయచిత్ర మాసపత్రికలో 1978 నుండి 1985 వరకు ధారావాహికంగా ప్రచురించబడ్డాయి.
కాకినాడ టౌన్ - సికింద్రాబాద్ స్పెషల్ ఎక్స్‌ప్రెస్
కాకినాడ టౌన్ - సికింద్రాబాద్ స్పెషల్ ఎక్స్‌ప్రెస్ భారతీయ రైల్వేలు వ్యవస్థలో ఒక వీక్లీ స్పెషల్ ఎక్స్‌ప్రెస్ రైలు. ఇది కాకినాడ టౌన్ రైల్వే స్టేషను మరియు సికింద్రాబాద్ రైల్వే స్టేషను మధ్య నడుస్తుంది. అదే విధంగా సికింద్రాబాద్ - కాకినాడ టౌన్ స్పెషల్ ఎక్స్‌ప్రెస్ భారతీయ రైల్వేలు వ్యవస్థలో ఒక వీక్లీ స్పెషల్ ఎక్స్‌ప్రెస్ రైలు. ఇది సికింద్రాబాద్ రైల్వే స్టేషను మరియు కాకినాడ టౌన్ రైల్వే స్టేషను మధ్య నడుస్తుంది.
ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది. రైలు నంబరు: 07012. ఈ రైలు వారానికి ఒక రోజు (మంగళవారం) నడుస్తుంది.
ప్రయాణీకుల రద్దీ ననుసరించి రైలు నంబరు: 07012 కాకినాడ టౌన్ - సికింద్రాబాద్ స్పెషల్ ఎక్స్‌ప్రెస్ 2016, 26 వ జనవరి నుండి 16:45 గంటలకు కాకినాడ టౌన్ లో బయలుదేరి మరుసటి రోజు ఉదయం 04:30 గంటలకు సికింద్రాబాద్ చేరుకుంటుంది. ఈ క్రమంలో, ఈ ప్రత్యేక రైలు సామర్లకోట, రాజమండ్రి, తాడేపల్లిగూడెం, ఏలూరు, విజయవాడ, గుంటూరు, సత్తెనపల్లి, పిడుగురాళ్ళ, మిర్యాలగూడ, నల్గొండ, పగిడిపల్లి స్టేషన్లలో ఆగుతుంది. మొత్తం 526 కి.మీ దూరాన్ని 10 గంటల 30 నిమిషాలలో పూర్తి చేస్తుంది. ఈ రైలు సరాసరి వేగం 50 కి.మీ/గం.
ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.
ఈ రైలు వారానికి ఒక రోజు నడుస్తుంది.
ప్రయాణీకుల రద్దీ ననుసరించి రైలు నంబరు: 07011 సికింద్రాబాద్ - కాకినాడ టౌన్ స్పెషల్ ఎక్స్‌ప్రెస్ (వయా గుంటూరు, మిర్యాలగూడ గుండా) 2016, 22 వ జనవరి నుండి 19:15 గంటలకు సికింద్రాబాద్ లో బయలుదేరి మరుసటి రోజు ఉదయం 05:15 గంటలకు కాకినాడ టౌన్ చేరుకుంటుంది.
ఈ క్రమంలో, ఈ ప్రత్యేక రైలు నల్గొండ, మిర్యాలగూడ, పిడుగురాళ్ళ, సత్తెనపల్లి, గుంటూరు, విజయవాడ, ఏలూరు, తాడేపల్లిగూడెం, రాజమండ్రి, సామర్లకోట స్టేషన్లలో ఆగుతుంది.
ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.